pythainlp/thai-wiki-dataset-v4 huggingface dataset:
คำหลัก (การเขียนโปรแกรม)

ในการเขียนโปรแกรมคอมพิวเตอร์ คำหลัก คือคำหรือตัวระบุที่มีความหมายเฉพาะสำหรับภาษาโปรแกรมหนึ่ง ๆ ความหมายและสัญกรณ์ของคำหลักทำให้เกิดความแตกต่างอย่างสิ้นเชิงระหว่างภาษาหนึ่งกับภาษาหนึ่ง
ในหลายภาษาที่มีภาวะแวดล้อมคล้ายกัน อย่างเช่นภาษาซีกับภาษาซีพลัสพลัส คำหลักถือว่าเป็นคำสงวนที่ระบุรูปแบบวากยสัมพันธ์ คำต่าง ๆ ใช้สำหรับโครงสร้างการควบคุมการทำงานของโปรแกรม ตัวอย่างเช่น <code>if</code>, <code>then</code>, <code>else</code> เหล่านี้เป็นคำหลัก และในภาษาเช่นนี้ คำหลักไม่สามารถนำมาใช้ตั้งชื่อตัวแปรหรือฟังก์ชันได้ แต่ในทางตรงข้าม มีบางภาษาอย่างเช่นโพสต์สคริปต์เปิดเสรีต่อแนวคิดดังกล่าว ซึ่งอนุญาตให้คำหลักอันเป็นแกนของภาษา สามารถถูกนิยามขึ้นใหม่เพื่อจุดประสงค์เฉพาะอย่าง
ในภาษาคอมมอนลิสป์ คำว่า "คำหลัก" ถือเป็นสัญลักษณ์หรือตัวระบุชนิดพิเศษ ในขณะที่สัญลักษณ์ปกติใช้เป็นตัวแปรหรือฟังก์ชัน คำหลักไม่เหมือนสัญลักษณ์อื่นตรงที่สามารถโควตตัวเองได้ และสามารถประเมินค่าของตัวเองได้ คำหลักปกติใช้กำกับชื่อให้อาร์กิวเมนต์ในฟังก์ชัน และใช้เป็นตัวแทนค่าเชิงสัญลักษณ์
ภาษาต่าง ๆ แตกต่างกันในสิ่งที่ใช้เป็นคำหลักหรือรูทีนไลบรารี ตัวอย่างเช่น บางภาษากำหนดให้การดำเนินการรับเข้า/ส่งออกเป็นคำหลัก ในขณะที่บางภาษากำหนดให้การดำเนินการเดียวกันเป็นรูทีนไลบรารี อาทิ คำสั่งการแสดงผลบนจอภาพ ภาษาไพทอน (รุ่นก่อน 3.0) และภาษาเบสิก กำหนดให้ <code>print</code> เป็นคำหลัก ในทางกลับกันภาษาซีและภาษาลิสป์ <code>printf</code> และ <code>format</code> เป็นรูทีนไลบรารี ไม่ใช่คำหลัก
โดยปกติเมื่อโปรแกรมเมอร์พยายามใช้คำหลักเป็นชื่อตัวแปรหรือฟังก์ชัน การแปลโปรแกรมจะเกิดความผิดพลาด คำหลักต่าง ๆ มีการเน้นสีโดยอัตโนมัติในโปรแกรมแก้ไขสมัยใหม่ เพื่อให้โปรแกรมเมอร์ทราบว่าคำเหล่านี้เป็นคำหลัก
ในภาษาที่มีแมโครและการประเมินค่าล่าช้า (lazy evaluation) โครงสร้างการควบคุมการทำงานอาทิ <code>if</code> สามารถทำให้เกิดผลได้ด้วยแมโครหรือฟังก์ชัน แต่ในภาษาที่ไม่มีคุณลักษณะดังกล่าว พวกมันจะเป็นเพียงคำหลักธรรมดา
พาณิชย์อิเล็กทรอนิกส์

<ns>0</ns>
 <revision>
 <timestamp>2010-09-17T07:30:10Z</timestamp>
 <contributor>
 <username>Octahedron80</username>
 </contributor>
 <comment>พาณิชย์อิเล็กทรอนิกส์ ถูกเปลี่ยนชื่อเป็น การพาณิชย์อิเล็กทรอนิกส์: ตามศัพท์บัญญัติ</comment>
 <origin>2767921</origin>
 <model>wikitext</model>
 <format>text/x-wiki</format>
องค์ความรู้

องค์ความรู้  หมายถึงความรู้ที่อยู่ในศาสตร์ ได้แก่ ความคิดรวบยอด หลักการ วิธีการ ที่อยู่ในตำรา อยู่ในห้องสมุด ซึ่งอยู่ภายนอกตัวบุคคล ที่สั่งสมกันมาเพื่อให้คนรุ่นหลังได้เรียนรู้ โครงสร้างความรู้ หมายถึง ความรู้ที่อยู่ภายในตัวบุคคล ที่เกิดจากการเรียนรู้ของบุคคลนั้นๆ ซึ่งไม่ได้ลอกเลียนมาจากองค์ความรู้ แต่ผู้เรียนต้องสร้างขึ้นมาด้วยตนเอง เป็นความรู้ที่เกิดขึ้นใหม่ เมื่อพัฒนาโครง เป็นความรู้ที่เกิดขึ้นต่อเรื่องใดเรื่องหนึ่ง ซึ่งอาจเกิดขึ้นจากการถ่ายทอดจากประสบการณ์ หรือ จากการวิเคราะห์และสังเคราะห์ข้อมูล โดยความรู้เกิดขึ้นนั้นผู้รับสามารถนำไปใช้ได้โดยตรง หรือสามารถนำมาปรับใช้ได้ เพื่อให้เหมาะกับสถานการณ์หรืองานที่กระทำอยู่เป็นความรู้ที่เกิดขึ้นต่อเรื่องใดเรื่องหนึ่ง โดยความรู้ที่เกิดขึ้นนั้นผู้รับสามารถนำไปใช้ในลักษณะต่าง ๆ ได้
ประเภทขององค์ความรู้.
แบ่งได้ เป็น 2 ประเภท ดังนี้
การจัดการองค์ความรู้.
การจัดการองค์ความรู้ คือ การรวบรวมองค์ความรู้ที่มีอยู่ ซึ่งกระจัดกระจายอยู่ในตัวบุคคลหรือเอกสาร มาพัฒนาให้เป็นระบบ เพื่อให้ทุกคนสามารถเข้าถึงความรู้ และพัฒนาตนเองให้เป็นผู้รู้ รวมทั้งปฏิบัติงานได้อย่างมีประสิทธิภาพ อันจะส่งผลให้องค์กรมีความสามารถในเชิงแข่งขันสูงสุด 
โดยที่ความรู้มี 2 ประเภท คือ
เครื่องมือในการจัดการความรู้.
การจัดการความรู้ประกอบด้วย กระบวนการหลักๆ ได้แก่ การค้นหาความรู้ การสร้างและแสวงหาความรู้ใหม่ การจัดการความรู้ให้เป็นระบบ การประมวลผลและกลั่นกรองความรู้ การแบ่งปันแลกเปลี่ยนความรู้ สุดท้าย คือ การเรียนรู้และเพื่อให้มีการนำความรู้ไปใช้ให้เกิดประโยชน์สูงสุดต่อองค์กรเครื่องมือหลากหลายประเภทถูกสร้างขึ้นมาเพื่อนำไปใช้ในการถ่ายทอดและแลกเปลี่ยนความรู้
ประสงค์ หวลประไพ

พลเอก ประสงค์ หวลประไพ (11 พฤษภาคม พ.ศ. 2482 - 3 ธันวาคม พ.ศ. 2552) เป็นบุตรของ นายจำเนียร นางหลุย หวลประไพ
ชีวิตครอบครัว.
สมรสกับนางผ่องศรี (เศวตพันธุ์) หวลประไพ มีบุตร-ธิดา 4 คน
ถึงแก่อนิจกรรม.
พลเอก ประสงค์ หวลประไพ ถึงแก่อนิจกรรม เมื่อวันที่ 3 ธันวาคม พ.ศ. 2552 สิริอายุ 70 ปี 6 เดือน 22 วัน เมื่อวันที่ 2 พฤษภาคม พ.ศ. 2553 เวลา 17.00 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปพระราชทานเพลิงพระศพ ณ วัดโสมนัสราชวรวิหาร
เกานัส

เกานัส  เป็นเมืองที่มีประชากรมากเป็นอันดับที่ 2 ของประเทศลิทัวเนีย ตั้งอยู่ตรงบริเวณที่แม่น้ำเนริสและแม่น้ำแนมูนัสมาบรรจบกัน เคยเป็นเมืองหลวงชั่วคราวของลิทัวเนียในช่วงต้นคริสต์ศตวรรษที่ 20
เมืองแฝด.
เกานัสเป็นเมืองแฝดกับเมืองและเขตการปกครองดังต่อไปนี้
<templatestyles src="Div col/styles.css"/>
โซนิกยูท

โซนิกยูท  เป็นวงร็อกอเมริกัน จากนิวยอร์กซิตี ก่อตั้งในปี ค.ศ. 1981 สมาชิกปัจจุบันประกอบด้วย เทิร์สตัน มัวร์ (ร้องและกีตาร์), คิม กอร์ดอน (ร้อง, เบส, กีตาร์), ลี รานัลโด (ร้องและกีตาร์), สตีฟ เชลลีย์ (กลอง), มาร์ก ไอบอลด์ (เบส, กีตาร์)
ในยุคแรก โซนิกยูท ได้ทำผลงานศิลปะและดนตรีแบบโนเวฟ ในแบบนิวยอร์กซิตี ยังเป็นส่วนหนึ่งของคลื่นแรกของกลุ่มดนตรีนอยส์ร็อกอเมริกัน วงได้ทำให้ความหมายของฮาร์ดคอร์พังก์ให้เกิดขึ้นมากับเพลงใต้ดินอเมริกัน ที่ในช่วงนั้นสนใจกับ ดนตรีในลักษณะ DIY มากกว่าดนตรีเฉพาะอย่างนี้ ผลก็คือโซนิกยูท ได้รับการยอมรับว่าเป็นผู้นำในกระแสเพลงอัลเทอร์เนทีฟร็อกที่เจริญเติบโตขึ้นมา วงประสบความสำเร็จและได้รับเสียงวิจารณ์ที่ดีตลอดทั้ง 3 ทศวรรษ จนก้าวสู่สหัสวรรษใหม่ รวมถึงยังได้เซ็นสัญญากับค่ายใหญ่อย่าง ดีจีซี ใน ค.ศ. 1990 และยังเป็นวงนำในเทศกาลลอลลาพาลูซา ปี 1995
โซนิกยูท ได้รับอิทธิพลจากดนตรีหลากหลายแนว ตั้งแต่นักดนตรีโปรโตพังก์ อย่าง แพตตี สมิท ไปจนถึงนักประพันธ์เพลง จอห์น เคจ วงได้รับการสรรเสริญว่าได้ "จำกัดความใหม่ของกีตาร์ร็อก"
แอล (เพลง)

แอล (; โรมาจิ: "Eru"; : L) เป็นผลงานซิงเกิลที่ 50 ของอายูมิ ฮามาซากิ วางจำหน่ายในวันที่ 29 กันยายน พ.ศ. 2553 
ซิงเกิล "L" เป็นโปรเจกต์สุดท้ายของโปรเจกต์นับถอยหลังสู่ซิงเกิลที่ 50 ของอายูมิ ฮามาซากิ 
ที่มาของชื่อซิงเกิลมารูปแบบการเขียนตัวเลขแบบโรมัน คือ L เป็นสัญลักษณ์ของเลข 50
เพลง "Virgin Road" เป็นเพลงประกอบโฆษณา music.jp และเพลง "Sweet Season" เป็นเพลงประกอบโฆษณาของนิตยสาร sweet
รายชื่อเทศบาลในประเทศนอร์เวย์

ประเทศนอร์เวย์ ได้แบ่งการปกครองเป็น 18 เทศมณฑล  และอีก 422 เทศบาล โดยมีกรุง ออสโล เป็นเมืองหลวง นอกเขตเทศบาล
เทศบาลในนอร์เวย์ถือเป็นส่วนเล็กๆ ของรัฐบาลในแต่ละท้องถิ่น ของประเทศนอร์เวย์ซึ่งได้ดูแลรับผิดชอบเรื่องการศึกษาระดับประถม (จนถึงเกรด 10) การบริการสุขภาพผู้ป่วยนอกบริการผู้สูงอายุ, การว่างงานและบริการสังคมอื่น ๆ การแบ่งเขตการพัฒนาเศรษฐกิจและถนนเทศบาล การบังคับใช้กฎหมายในแต่ละมณฑลด้วย
ในปี 1930 มีเทศบาลในประเทศนอร์เวย์อยู่ 747 เทศบาล
จอห์น เบวิส

จอห์น เบวิส (31 ตุลาคม ค.ศ. 1693 หรือ 10 พฤศจิกายน ค.ศ. 1695 โอลด์ซารัม วิลท์เชอร์ — 6 พฤศจิกายน ค.ศ. 1771) เป็นแพทย์และนักดาราศาสตร์ชาวอังกฤษ เป็นที่รู้จักกันดีในฐานะที่เป็นผู้ค้นพบเนบิวลาปูในปี ค.ศ. 1731 เบวิสยังได้สังเกตการบังดาวพุธของดาวศุกร์เมื่อวันที่ 28 พฤษภาคม ค.ศ. 1737 ตลอดจนถึงสังเกตและค้นพบกฎการทำนายการเกิดสุริยุปราคาของดวงจันทร์ของดาวพฤหัสบดี 
จากการสังเกตด้วยกล้องโทรทรรศน์ของเขาในสโตคเนวิงตัน มิดเดิลเซ็กส์ เขาได้รวบรวมบัญชีรายชื่อดาวฤกษ์ชื่อว่า "Uranographia Britannica" ราว ค.ศ. 1750
การทัพมาลายา

การทัพมาลายา เป็นชุดเหตุการณ์การรบระหว่างกองทัพฝ่ายสัมพันธมิตรกับกองทัพจักรวรรดิญี่ปุ่นในบริติชมาลายา (มาลายาของบริเตน) นับตั้งแต่วันที่ 8 ธันวาคม ค.ศ. 1941 ถึงวันที่ 31 มกราคม ค.ศ. 1942 ในช่วงสงครามโลกครั้งที่สอง การรบที่เกิดขึ้นส่วนใหญ่เป็นการรบทางบกระหว่างหน่วยรบต่างๆ ของเครือจักรภพอังกฤษและกองทัพบกจักรวรรดิญี่ปุ่น สำหรับสหราชอาณาจักร อินเดีย ออสเตรเลีย และสหพันธรัฐมาลายาแล้ว ยุทธการครั้งนี้นับได้ว่าเป็นหายนะ
ยุทธการนี้เป็นที่จดจำจากการใช้ทหารราบจักรยาน (bicycle infantry) ซึ่งช่วยให้กองกำลังสามารถขนย้ายยุทธปัจจัยและเคลื่อนที่ได้อย่างรวดเร็วในภูมิประเทศที่เป็นป่าทึบ กรมทหารช่างหลวงของอังกฤษ  ได้ทำลายสะพานนับร้อยแห่งด้วยระเบิดระหว่างการล่าถอย ซึ่งช่วยให้สามารถถ่วงเวลาการรุกของกองทัพญี่ปุ่นได้เล็กน้อย เมื่อญี่ปุ่นสามารถยึดสิงคโปร์ได้สำเร็จนั้น ปรากฏว่าสหราชอาณาจักรสูญเสียกำลังรบ 9,600 นาย
ภูมิหลัง.
ในระหว่างช่วงสงคราม ยุทธศาสตร์การทหารของกองทัพสหราชอาณาจักรในภูมิภาคตะวันออกไกลอยู่ในสภาพย่ำแย่เนื่องจากขาดทั้งความระมัดระวังและเงินทุน แผนการของรัฐบาลสหราชอาณาจักรในกรณีที่เกิดความเป็นศัตรูใดๆ ก็ตามนั้น พึ่งพากับการประจำการของกองเรือรบที่เข้มแข็งในฐานทัพเรือสิงคโปร์เป็นหลัก เพื่อป้องกันทั้งการยึดครองของสหราชอาณาจักรในภูมิภาคตะวันออกไกลและเส้นทางเดินเรือสู่ออสเตรเลีย การดำรงอยู่ของทัพเรือที่เข้มแข็งเช่นนี้ถูกถือว่าเป็นการแสดงออกซึ่งการขัดขวางบัรรดาผู้รุกรานที่อาจเป็นไปได้ด้วยเช่นกัน อย่างไรก็ตามในปี ค.ศ. 1940 พลโทไลโอเนล บอนด์ (Lionel Bond) ผู้บัญชาการกองทัพมลายา ได้ยอมรับว่าการป้องกันสิงค์โปร์อย่างได้ผลนั้นจำเป็นต้องอาศัยการปัองกันจากทั่วทั้งคาบสมุทร และฐานทัพเรือเพียงอย่างเดียวนั้นไม่เพียงที่จะขัดขวางการบุกของญี่ปุ่นได้<ref name="Bayly/Harper, p. 107">Bayly/Harper, p. 107</ref> ยุทธศาสตร์การป้องกันของสหราชอาณาจักรจึงขึ้นอยู่กับสมมติฐานสองประการ อย่างแรกคือจะต้องมีการเตือนภัยแต่เนิ่นๆ ในเวลาที่เพียงพอที่จะให้มีการระดมกำลังเสริมของกองทัพสหราชอาณาจักรได้ อย่างที่สองคือทางสหรัฐอเมริกาจะให้ความช่วยเหลือในกรณีที่เกิดการโจมตีขึ้น แต่เมื่อถึงปลาย ค.ศ. 1941 ก็เป็นที่แน่ชัดแล้วว่าสมมติฐานทั้งสองประการนี้ไม่มีทางที่จะเป็นจริงได้
ในช่วงที่เริ่มสงครามโลกครั้งที่ 2 การจัดสรรกำลังพลและทรัพยากรได้เน้นความสำคัญไปที่เมืองแม่ของสหราชอาณาจักรและตะวันออกกลางในระดับสูงยิ่ง ความต้องการกำลังอากาศยานจำนวน 300-500 ของกองทัพอากาศมลายาไม่เคยได้รับการตอบสนอง เมื่อกองทัพญี่ปุ่นทำการบุก ฝ่ายญี่ปุ่นมีกำลังรบเป็นรถถังจำนวน 200 กว่าคัน ประกอบด้วยรถถัง "ไทป์ 95 ฮะ-โงะ", "ไทป์ 97 ชิ-ฮะ", "ไทป์ 89 อิ-โงะ" และ "ไทป์ 97 เตะ-เกะ" ส่วนกำลังรบของฝ่ายวงไพบูลย์ร่วมของสหราชอาณาจักร (Commonwealth) ประกอบด้วยรถหุ้มเกราะ แลนเชสเตอร์ 6x4 (Lanchester 6x4 Armoured Car), รถหุ้มเกราะ มาร์มอน-เฮอร์ริงตัน (Marmon-Herrington Armoured Car), Universal Carrier และรถถังเบา MK-VI (Light Tank Mk VI) อีกเพียงจำนวนเล็กน้อย ซึ่งไม่เพียงพอจะใช้ในการทำสงครามยานเกราะ (armoured warfare) ได้ กองทัพสหราชอาณาจักรมีแผนที่จะชิงทำการบุกภาคใต้ของประเทศไทยก่อนฝ่ายญี่ปุ่นภายใต้ชื่อปฏิบัติการมาทาดอร์ เพื่อยับยั้งการยกพลขึ้นบกของกองทัพญี่ปุ่น แต่ได้ระงับการดำเนินแผนการไป
ดูม (ภาพยนตร์อินเดีย)

ดูม ภาค 1 (ภาษาฮินดี:धूम; ภาษาอูรดู:دھوم; ภาษาอังกฤษ:Blast) เป็นภาพยนตร์ของบอลลีวู้ด ฉายเมื่อ วันที่ 27 สิงหาคม พ.ศ. 2547 นำแสดงโดย อภิเษก พัจจัน อุทัย โจปรา จอห์น อับราฮัม และ อีศา เทโอล เป็นภาพยนตร์แอ็คชั่นเกี่ยวกับแก๊งมอเตอร์ไซค์
ภาพยนตร์เรื่องนี้มีเพลงประกอบภาพยนตร์ ชื่อเพลง ดูมดูม (Dhoom Dhoom) ขับร้องโดยทาทา ยัง
กลุ่มอาการเทอร์เนอร์

กลุ่มอาการเทอร์เนอร์  หรือกลุ่มอาการอุลริค-เทอร์เนอร์  (หรือ "ภาวะต่อมเพศไม่เจริญ",) เป็นกลุ่มอาการที่อาจเกิดจากความผิดปกติทางพันธุกรรมหลายรูปแบบ ซึ่งรูปแบบที่พบบ่อยที่สุดคือการมีโครโมโซมเดี่ยว X
มนุษย์เพศหญิงปกติมีโครโมโซม X สองแท่ง แต่ในผู้ป่วยกลุ่มอาการเทอร์เนอร์ โครโมโซม X แท่งหนึ่งในสองแท่งนั้นอาจหายไปหรือมีความผิดปกติ ผู้ป่วยบางรายมีโครโมโซม X หายไปในบางเซลล์ของร่างกาย ภาวะนี้เรียกว่าโมเซอิค หรือ Turner mosaicism
เป็นโรคโครโมโซมผิดปกติที่พบบ่อยที่สุดในการตั้งครรภ์ตัวอ่อนเพศหญิง คิดเป็นสัดส่วนประมาณ 3% ของการตั้งครรภ์ตัวอ่อนเพศหญิงทั้งหมด อย่างไรก็ดีตัวอ่อนที่มีแครีโอไทป์เป็น 45,X เพียง 1 ใน 1,000 เท่านั้น ที่สามารถเจริญจนถึงกำหนดคลอดได้
อาการและอาการแสดง.
ผู้ป่วยกลุ่มอาการเทอร์เนอร์มักมีอาการดังนี้
ปริยังกา โจปรา

ปริยังกา โจปรา โจนาส (อักษรโรมัน: Priyanka Chopra Jonas; เกิด 18 กรกฎาคม ค.ศ. 1982) เป็นนักแสดงหญิงชาวอินเดีย เธอมีชื่อเสียงทั้งในประเทศอินเดียและสหรัฐ เธอมีชื่อเสียงโด่งไปทั่วโลกจากการแสดงนำในละครโทรทัศน์เรื่อง "แก๊งมือปราบพิฆาตทรชน" นอกจากนี้เธอยังเป็นนักร้อง ผู้สร้างภาพยนตร์ และยังเป็นนางแบบอีกด้วย ภาพยนตร์เด่น ๆ ของเธอที่ทำให้เธอมีชื่อเสียงในประเทศอินเดียคือ "ดอน นักฆ่าหน้าหยก" และ "Dhoom 2" นอกจากนี้เธอยังเป็นเจ้าของตำแหน่งมิสเวิลด์ 2000 ที่ประเทศอังกฤษ และใน ค.ศ. 2007 ปริยังกาได้เป็นนักแสดงรับเชิญในเรื่อง "โอม ศานติ โอม" อีกด้วย
อักษัย กุมาร

อักษัย กุมาร  เกิดเมื่อวันที่ 9 กันยายน พ.ศ. 2510 เป็นลูกเขยของราเชศ ขันนา พระเอกชื่อดังของบอลลีวูดในอดีต อักษัยเคยมาเป็นเชฟ ในกรุงเทพมหานคร และเคยมาเรียนศิลปะการต่อสู้ของไทยด้วยเช่นกัน ภาพยนตร์เด่น ๆ ของเขา คือ Chandni Chowk to China (จอมยุทธ์โรตี บี้แดนมังกร) และ Singh Is Kinng (มาเฟีย รามซิงห์)
วัดพระบาทมิ่งเมืองวรวิหาร

วัดพระบาทมิ่งเมือง ตั้งอยู่ถนนเจริญเมือง อำเภอเมืองแพร่ จังหวัดแพร่ แต่เดิมเป็นวัดราษฎร์ต่อมาในปี พ.ศ. 2498 ได้รับพระราชทานพระบรมราชานุญาตยกฐานะวัดพระบาทมิ่งเมือง เป็นพระอารามหลวงชั้นตรี ชนิดวรวิหาร 
วัดพระบาทมิ่งเมืองมาจากสองวัดรวมกัน ได้แก่ วัดพระบาท และวัดมิ่งเมือง ตั้งอยู่ห่างกันเพียงมีถนน กั้นเท่านั้น วัดพระบาทเป็นวัดของพระยาอุปราชหรือเจ้าหอหน้า ส่วนวัดมิ่งเมืองเป็นวัดของเจ้าผู้ครองนครแพร่ เมื่อเมืองนครแพร่ถูกล้มเลิกระบบเจ้าผู้ครองนคร วัดทั้งสองก็ถูกทอดทิ้งอยู่ในสภาพทรุดโทรมมาก กระทั่งคณะกรมการจังหวัดเห็นสมควรรวมสองวัดเข้าด้วยกัน ให้ชื่อว่า วัดพระบาทมิ่งเมือง
วัดนี้เป็นที่ประดิษฐานของพระพุทธโกศัยศิริชัยมหาศากยมุนี พระคู่บ้านคู่เมืองของจังหวัดแพร่ และยังมีพระเจดีย์มิ่งเมือง ซึ่งเป็นเจดีย์เก่าแก่ มีมณฑบรอยพระพุทธบาทจำลองอยู่ภายในวัด นอกจากนี้วัดนี้ยังเป็นที่ตั้งของอาคารยาขอบอนุสรณ์เพื่อระลึกถึง "ยาขอบ"หรือ นายโชติ แพร่พันธุ์ นักเขียนผู้ล่วงลับไปแล้วซึ่งเป็นทายาทเจ้านครเมืองแพร่องค์สุดท้าย
สิ่งศักดิ์สิทธิ์ภายในวัด.
วัดพระบาทมิ่งเมืองวรวิหาร มีสิ่งศักดิ์สิทธิ์อันสำคัญ และเป็นมิ่งขวัญของชาววัดพระบาทและชาวเมืองแพร่ดังนี้
1.พระพุทธโกศัยศิริชัยมหาศากยมุนี
2.พระพุทธมิ่งขวัญเมือง
3.พระพุทธบาท 4 รอย
4.หอปู่เจ้าวัด
5.รูปหล่อจำลองพระมหาโพธิวงศาจารย์ (สุจึ กตสาโร)
6.ต้นโพธิ์ใหญ่
ตะขอ

ตะขอ หมายถึง ขอโลหะ หรือพลาสติก ไม้ หรือเหล็กที่มีลักษณะ งอ เป็นห่วงใช้คล้อง ฯลฯ เช่นตะขอเบ็ดตกปลา ตะขอบังคับช้าง พจนานุกรมฉบับราชบัณฑิตว่า "ตาขอ" ตะขอใช้สำหรับชักเกี่ยว แขวน หรือสับ เกาะเกี่ยวเพื่อลากหรือดึง กระดุมมีประเภทที่เรียกว่าตะขอ เช่นติดกระดุมกางเกง เรียกเกี่ยวตะขอกางเกง ติดกระดุมเสื้อ เรียกว่าติดตะขอเสื้อ บางแห่งเรียกตะขอว่า ขอ
ควัน

ควัน จัดเป็นคอลลอยด์ ที่เป็นอนุภาคของของแข็งหรือของเหลว กระจายอยู่ในตัวกลางที่เป็นแก๊สที่มีอยู่ในอากาศ จะถูกปล่อยออกมาเมื่อมีการเผาไหม้วัสดุหรือเกิดจากกระบวนการเปลี่ยนแปลงองค์ประกอบทางเคมีโดยใช้ความร้อน พร้อมกับปริมาณของอากาศหรือผสมในมวลสารชนิดอื่น ซึ่งเป็นส่วนเกินจากผลที่เกิดขึ้นจากความร้อน เช่น เตา, เทียนไข, ตะเกียงน้ำมัน และเตาไฟ แต่ก็อาจใช้สำหรับเป็นการกำจัดศัตรูพืช, การสื่อสารโดยใช้สัญญาณควัน, การป้องกันตัวโดยการสร้างฉากควัน, การทำอาหารเช่นแซลมอนรมควัน หรือเครื่องยาสูบชนิดต่างๆ ควันยังใช้ในพิธีกรรม, ธูปบูชา, ยางหอม ที่เผาเพื่อผลิตกลิ่น ในบางครั้งควันยังถูกนำไปใช้เป็นสารแต่งกลิ่น และเครื่องป้องกันสำหรับของกินต่างๆ ควันยังเป็นส่วนประกอบของไอเสียที่เกิดจากเครื่องยนต์สันดาปภายใน โดยเฉพาะอย่างยิ่งไอเสียจากดีเซล<br>
ซึ่งควันจะแบ่งออกเป็น 2 ชนิด ได้แก่<br>
ควันดำ คืออนุภาคของถ่านหรือคาร์บอนที่มีลักษณะเป็นผงและเขม่าเล็ก ๆ ที่เหลือจากการเผาไหม้ของเครื่องยนต์ ที่ใช้น้ำมันดีเซลเป็นมาส่วนใหญ่ เช่น รถเมล์ รถปิกอัพดีเซล รถที่มีขนาดใหญ่ทั่วๆไป และจากโรงงานอุตสาหกรรม ซึ่งควันดำนอกจากจะบดบังยังส่งผลต่อการมองเห็นและเกิดความสกปรกและยังสามารถเข้าไปสู่ปอดโดยการหายใจอีกด้วย และสะสมอยู่ในถุงลมปอดซึ่งเป็นสารที่ทำให้เกิดโรคมะเร็ง หรือเป็นตัวนำสารให้เกิดโรคมะเร็งปอดและทำให้หลอดลมอักเสบได้<br>
ควันขาว เกิดจากเครื่องยนต์ที่ไม่ได้รับการบำรุงรักษาอย่างดี โดยเฉพาะรถจักยานยนต์เก่าๆ ควันขาวคือสารไฮโดรคาร์บอนหรือน้ำมัน เป็นเชื้อเพลิงที่ยังไม่ถูกเผาไหม้ แล้วมีการปล่อยออกมาทาง
ท่อไอเสีย โดยที่สารไฮโดรคาร์บอนนี้เมื่อโดนแสงอาทิตย์จะเกิดปฏิกิริยาในการสร้างก๊าซโอโซนซึ่งเป็นพิษภัยที่มีความรุนแรงการสูดควัน ถือเป็นสาเหตุหลักของการเสียชีวิตของผู้ที่ตกเป็นเหยื่อของอัคคีภัยในอาคารสถานที่ ควันสามารถสังหารผู้คนได้โดยความร้อน, สารพิษ และเข้าปอดจนเกิดการระคายเคืองโดยคาร์บอนมอนอกไซด์, ไฮโดรเจนไซยาไนด์ และผลิตภัณฑ์จากการเผาไหม้อื่นๆ<br>
อนุภาคของควันจัดเป็นละอองลอยหรือหมอก ของอนุภาคของแข็งหรือหยดของเหลวที่แพร่กระจายไปในอากาศซึ่งมักมองเห็นได้เมื่อถูกกระทบกับแสง โดยปกติแล้วหมอกควันไม่ได้ขัดขวางต่อการมองภาพ หากแต่มันเป็นอนุภาคที่มีความละเอียดจนบดบังการมองเห็นแบบปกติไป
ชาลส์ ลินด์เบิร์ก

ชาร์ลส์ เอ. ลินด์เบิร์ก  เป็นนักบินชาวอเมริกัน (4 กุมภาพันธ์ ค.ศ. 1902 – 26 สิงหาคม ค.ศ. 1974) ผู้เป็นนักบินคนแรกที่บินเดี่ยวโดยไม่หยุดพักข้ามมหาสมุทรแอตแลนติก จากนครนิวยอร์กไปยังปารีส โดยใช้เครื่องบินใบพัดปีกชั้นเดียวชื่อว่าสปิริตออฟเซนต์หลุยส์ เมื่อวันที่ 20–21 พฤษภาคม ค.ศ.1927 จนได้รับการยกย่องให้เป็นวีรบุรุษของชาวอเมริกัน
เมื่อลินด์เบิร์กมีอายุได้ 25 ปี ขณะที่ทำงานเป็นนักบินให้กับการไปรษณีย์อเมริกา เขาได้ตัดสินใจเข้าร่วมชิงรางวัลออร์ทีก (Orteig Prize) ที่จะมอบเงิน 25,000 ดอลล่าร์สหรัฐแก่ใครก็ตามที่สามารถบินข้ามมหาสมุทรแอตแลนติกโดยไม่หยุดพักได้ โดยลินด์เบิร์กได้เริ่มบินออกจากสนามบินรูสเวล ในการ์เดนซิตี ในลองไอส์แลนด์ รัฐนิวยอร์ก และไปสิ้นสุดการบินที่สนามบินเลอบูร์เกต์ (Le Bourget) ในกรุงปารีส ฝรั่งเศส รวมเป็นระยะทางกว่า 5,800 กิโลเมตร โดยใช้เครื่องบินใบพัดปีกชั้นเดียว เครื่องยนต์เดี่ยวที่มีชื่อว่า สปิริตออฟเซนต์หลุยส์ โดยความสำเร็จในครั้งนี้ส่งผลให้ลินด์เบิร์กมีชื่อเสียงไปทั่วโลกในทันที และได้รับเหรียญเชิดชูเกียรติขั้นสูงสุดของสหรัฐอเมริกา ที่มีชื่อว่า เมดัลออฟฮอเนอร์ (Medal of Honor) อีกด้วย
ในตอนปลายคริสต์ทศวรรษ 1920 ถึงต้นทศวรรษ 1930 ลินด์เบิร์กได้ใช้ชื่อเสียงของตนในการสนับสนุนการพัฒนาอุตสาหกรรมการบินพาณิชย์ในสหรัฐอเมริกา อย่างไรก็ตามในเดือนมีนาคม ค.ศ. 1932 ลูกชายของลินด์เบิร์กที่ยังเป็นเพียงเด็กทารก ได้ถูกลักพาตัวและฆาตกรรมในภายหลัง ซึ่งบรรดาสื่อถือว่าเป็น "อาชญากรรมแห่งศตวรรษ" เหตุการณ์ครั้งนี้ส่งผลให้ลินด์เบิร์กและครอบครัวตัดสินใจอพยพไปอยู่ในยุโรป 
จนกระทั่งเมื่อจักรวรรดิ์ญี่ปุ่นได้เปิดฉากโจมตีท่าเพิร์ลฮาร์เบอร์ โดยก่อนหน้านี้ ลินด์เบิร์กเคยเป็นผู้สนับสนุนคนสำคัญในการต่อต้านไม่ให้สหรัฐเข้าร่วมสงครามโลกครั้งที่สอง ตามรอยบิดาของเขาที่ก็เป็นผู้นำของขบวนการต่อต้านสงครามในสหรัฐอเมริกา อย่างไรก็ตาม หลังเหตุการณ์ที่เพิร์ลฮาร์เบอร์ ลินด์เบิร์กได้หันมาสนับสนุนในการทำสงครามกับญี่ปุ่น และให้คำปรึกษาแก่กองทัพในสมรภูมิสงครามแปซิฟิกหลายครั้ง อย่างไรก็ตามประธานาธิบดีแฟรงกลิน ดี. โรสเวลต์ ปฏิเสธที่จะคืนยศแก่ลินเบิร์ก หลังจากที่ลินด์เบิร์กได้ตัดสินใจลาออกจากกองทัพในเดือนเมษายน ค.ศ. 1941
ในบั้นปลายของชีวิต ลินด์เบิร์กยังได้กลายเป็นนักเขียนที่โด่งดัง นักสำรวจ นักประดิษฐ์ และนักสิ่งแวดล้อมอีกด้วย
ฤทธิ์ ลือชา

ฤทธิ์ ลือชา นักแสดงดาวร้ายอาวุโสและนักการเมืองชาวไทย อดีตสมาชิกพรรคเพื่อไทย และพรรคไทยรักษาชาติ
ประวัติ.
ฤทธิ์ ลือชา เป็นชาวไทยมุสลิมเชื้อสายปาทาน เกิดเมื่อวันที่ 6 สิงหาคม พ.ศ. 2487 ที่อำเภอบ้านหมี่ จังหวัดลพบุรี เมื่ออายุ 16 ได้เข้าเรียนที่โรงเรียนอินทรศึกษา เมื่อจบการศึกษาแล้ว จะสอบเอ็นทรานซ์ ในตอนอายุ 18 แต่ทว่าสอบไม่ติด จึงย้ายไปอยู่ที่จังหวัดสระบุรี ซึ่งเป็นชุมชนแขกปาทานที่มีชื่อเสียง เพื่อช่วยดูแลกิจการครอบครัวของน้องสาว ซึ่งเป็นฟาร์มปศุสัตว์เลี้ยงวัว ฤทธิ์มีหน้าที่ช่วยรีดนมวัวส่งขายตอนเช้า 
เข้าสู่วงการการแสดงด้วยการได้รับการติดต่อจากกองถ่ายภาพยนตร์ให้ช่วยจัดหาสถานที่และอุปกรณ์ในการถ่ายทำที่จังหวัดสระบุรีเนื่องจากเป็นผู้กว้างขวางในพื้นที่ จึงถูกชักชวนให้เข้าวงการจาก พร ไพโรจน์ แสดงครั้งแรกในภาพยนตร์เรื่อง "ข้ามาคนเดียว" ในปี พ.ศ. 2521 โดยได้สมญานามว่าเป็นโอมาร์ ชารีฟเมืองไทย มีรูปร่างสูงใหญ่และหนวดเครา ฤทธิ์เคยได้รับรางวัลเมขลามากถึง 8 รางวัลด้วยกัน จากละครโทรทัศน์เรื่องต่าง ๆ ภาพยนตร์ที่สร้างชื่อเสียงเช่นภาพยนตร์เบาสมองเรื่องกองพันทหารเกณฑ์(2527) ทหารเกณฑ์เจอผี(2527) และกองพันทหารใหม่(2528) ในบทบาทจ่าหัวชะโดครูฝึกทหารจอมอึด โดยในเรื่องหลังเขาได้ลงทุนโกนหนวดโชว์ใบหน้าที่เกลี้ยงเกลาและได้รับความนิยมเพิ่มขึ้นในหมู่ผู้ชม ส่วนแก้วขนเหล็ก(2526) และจอมเมฆินทร์(2528) ฤทธิ์รับบทผีดูดเลือดพันปี และรับบทมือปืนนักฆ่าจอมโหดในเรื่องมือปืนผีสิง(2529) และดวลปืน(2529) ตามลำดับ ซึ่งบทบาทที่ได้รับก็มีความหลากหลายและมีรายชื่อนำแสดงในแทบทุกเรื่องในยุคหนึ่ง
เขาจบการศึกษาระดับปริญญาตรีจากคณะมนุษยศาสตร์ มหาวิทยาลัยรามคำแหง, ปริญญาโท รัฐศาสตรมหาบัณฑิต และปริญญาเอก รัฐศาสตรดุษฎีบัณฑิตจากมหาวิทยาลัยเดียวกัน ด้านชีวิตครอบครัว สมรสตั้งแต่ก่อนเข้าวงการบันเทิง มีบุตรด้วยกันทั้งสิ้น 5 คน เป็นลูกชาย 1 คน ลูกสาว 4 คน โดยมีบุตรสาวคนหนึ่ง คือ ประดับดาว คุ้มแพรวพรรณ (ไจแอนท์) ซึ่งเคยติด 1 ใน 10 ผู้เข้าประกวดร้องเพลงจากรายการ The Singer ทางช่อง 3 เมื่อปี พ.ศ. 2550 ปัจจุบันนอกจากการเป็นนักแสดงแล้ว ยังมีกิจการร้านอาหาร ชื่อร้านบุญบันดาล ที่จังหวัดสระบุรีอีกด้วย
ผลงานในระยะหลังได้แก่ "กษัตริยา" ทางช่อง 5 และเริ่มเปลี่ยนบทบาทไปรับบทที่อาวุโสและสุขุมขึ้น เช่น บทพ่อ ในซิทคอมชุด "รักแปดพันเก้า" ทางช่อง 9 เป็นต้น เคยมีโปรโมเตอร์บางคนเชิญไปร้องเพลงชาติไทยให้นักมวยสากลเวลามีการป้องกันแชมป์ ในทางสังคมฤทธิ์ให้สัมภาษณ์ว่านอกเหนือจากรีดนมทุกประเภทแล้ว เขายังสนใจการเล่นไก่ชน ถึงขนาดได้ดำรงตำแหน่งเป็นนายกสมาพันธ์ไก่ชนไทย ส่งเสริมการเลี้ยงไก่ชน
งานการเมือง.
ในทางการเมืองเคยลงสมัครรับเลือกตั้งเป็นสมาชิกวุฒิสมาชิก (ส.ว.) ของกรุงเทพมหานคร เมื่อเดือนเมษายน ปี พ.ศ. 2549 แต่ไม่ได้รับการเลือกตั้ง และเป็นผู้ที่สนิทสนมกับ ร.ต.อ.เฉลิม อยู่บำรุง 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ในปี พ.ศ. 2562 เขาสมัครเข้าเป็นสมาชิกพรรคไทยรักษาชาติก่อนที่พรรคถูกยุบ
ปราสาทโคริยามะ

ปราสาทโคริยามะ (; โรมาจิ: "Kōriyama-jō") ตั้งอยู่ในเมืองยามาโตโกริยามะ จังหวัดนาระ ประเทศญี่ปุ่น สร้างในยุคเซ็งโงกุ
โดยไดเมียวสึตสึอิ จุงเก ซึ่งต่อมาเป็นที่พำนักของโทโยโตมิ ฮิเดนางะ ในยุคเอโดะปราสาทแห่งนี้ถูกใช้เป็นฐานบัญชาการใหญ่ของแคว้นโคริยามะ ตลอดเวลาที่ผ่านมาปราสาทแห่งนี้ตกเป็นสมบัติของหลายตระกูล เช่น ตระกูลมิซูโนะ ตระกูลมัตสึไดระ ตระกูลฮนดะ ตระกูลฟูจิอิ และตระกูลยานางิซาวะ
ปัจจุบันกำแพงและป้อมรอบปราสาทถูกปรับปรุงเป็นสวนสาธารณะ โดยมีศาลเจ้ายานางิซาวะตั้งอยู่ภายในสวน ปราสาทถูกเลือกให้เป็นหนึ่งใน 100 อันดับของจุดชมซากุระในญี่ปุ่น (日本さくら名所100選) และในวันที่ 6 เมษายน พ.ศ. 2560 (ปีเฮเซที่ 29) ได้รับเลือกให้อยู่ในรายชื่อประกาศครั้งที่สองของปราสาท 100 อันดับแรกของญี่ปุ่น (続日本100名城 - อันดับรวมที่ 165)
การยึดครองบริติชโซมาลิแลนด์ของอิตาลี

การยึดครองบริติชโซมาลิแลนด์ของอิตาลี เป็นยุทธการในแหลมแอฟริกา ซึ่งเกิดขึ้นในฤดูร้อนปี ค.ศ. 1940 ระหว่างกองกำลังของราชอาณาจักรอิตาลีกับสหราชอาณาจักรและกองทัพเครือจักรภพแห่งชาติ การรบที่เกิดขึ้นครั้งนี้นับเป็นส่วนหนึ่งของการทัพแอฟริกาตะวันออกในสงครามโลกครั้งที่สอง
ภูมิหลัง.
เมื่ออิตาลีประกาศสงครามในวันที่ 10 มิถุนายน ค.ศ. 1940 นั้น กองกำลังของอิตาลีหาได้เตรียมความพร้อมสำหรับการทำสงครามระยะยาวในแอฟริกาเหนือหรือในแอฟริกาตะวันออกไม่ ด้วยสภาพการณ์ดังกล่าว เบนิโต มุสโสลินี ผู้เผด็จการของอิตาลี จึงมีคำสั่งให้ปฏิบัติการรุนแรงอย่างมีขอบเขตเพื่อยึดครองดินแดนตามแนวชายแดนของอียิปต์ ซูดาน และเคนยา
ต่อมาในเดือนมิถุนายน เจ้าชายอามาเดโอ ดยุคแห่งเอออสตา ข้าหลวงใหญ่และอุปราชของอิตาเลียนอีสต์แอฟริกา โดยการชักนำของกองบัญชาการทหารสูงสุดของอิตาลี (Comando Supremo) ได้วางแผนยุทธการสำหรับการพิชิตบริติชโซมาลีแลนด์ พระเจ้าวิคเตอร์ เอ็มมานูเอลที่ 3 และมุสโสลินี ต่างเห็นพ้องในแผนการของดยุคแห่งเอออสตา เมื่อถึงต้นเดือนสิงหาคมของปีนั้น แผนสำหรับยุทธการดังกล่าวก็พร้อมที่จะเริ่มต้น
วสันต์ อุตตมะโยธิน

วสันต์ อุตตมะโยธิน หรือชื่อเล่น โหน่ง ถือได้ว่าเป็นดารา LGBTQ มากความสามารถ ที่เริ่มยุคบุกเบิกแต่งแดร็กในเมืองไทย เป็นนักแสดงชาวไทย เธอเกิดเมื่อวันที่ 6 กรกฎาคม พ.ศ. 2498 ที่ กรุงเทพมหานคร จบการศึกษาจาก คณะการสื่อสารมวลชน มหาวิทยาลัยเชียงใหม่ เป็นที่รู้จักในภาพยนตร์หลายเรื่อง เช่น "คู่แรด" "ฉันผู้ชายนะยะ" "ลิขิตรัก ขัดใจแม่" และ "สายล่อฟ้า" และผลงานละคร "เหยี่ยวสาวมือใหม่" , "เฮง เฮง เฮง" และ "วังน้ำวน" เป็นต้น
ผลงาน.
มิวสิกวิดีโอ.
O.K.นะคะ - แคทรียา อิงลิช
สุนีล เศฏฏี

สุนีล เศฏฏี  เกิดเมื่อวันที่ 11 สิงหาคม พ.ศ. 2504 เป็นนักแสดงของบอลลีวูด สุนีล เศฏฏี มีผลงานภาพยนตร์ที่มีชื่อเสียง ได้แก่ รุทรักษ์ (เหนือคนสุดขอบโลก) และ ดัส รหัสรับวันวินาศกรรม
อิซาเบล ลูคัส

อิซาเบล ลูคัส  เกิดเมื่อวันที่ 29 มกราคม ค.ศ. 1985 เป็นนักแสดงชาวออสเตรเลีย เป็นที่รู้จักจากบททาชา แอนดรูวส์ ในละครโทรทัศน์ของออสเตรเลีย เรื่อง "Home and Away" (2003-2006) เธอย้ายไปอยู่ลอสแอนเจลิสเมื่อต้นปี ค.ศ. 2008 และจากนั้นมีผลงานแสดงภาพยนตร์และทางโทรทัศน์อย่างเช่นในเรื่อง"", "The Pacific" และ "Daybreakers"
สเมอร์นอฟ

สเมอร์นอฟ  เป็นตราสินค้าของวอดก้า ปัจจุบันมีเจ้าของและผลิตโดยบริษัทอังกฤษที่ชื่อ เดียจีโอ ตราสินค้าสเมอร์นอฟเริ่มต้นจากโรงกลั่นวอดก้าที่ก่อตั้งที่มอสโคว์ โดย Pyotr Arsenievich Smirnov (1831–1898) บุตรชายของคนยากจน ไร้การศึกษาในชนบท ปัจจุบันสเมอร์นอฟมีจำหน่ายใน 130 ประเทศ สเมอร์นอฟมีผลิตภัณฑ์อย่างเช่น วอดก้า, วอดก้าแต่งกลิ่น เครื่องดื่มมอลต์
การสงบศึกมอสโก

การสงบศึกมอสโกลงนามโดยฟินแลนด์ฝ่ายหนึ่ง และสหภาพโซเวียตกับสหราชอาณาจักรอีกฝ่ายหนึ่ง เมื่อวันที่ 19 กันยายน ค.ศ. 1944 ซึ่งเป็นการยุติสงครามต่อเนื่อง การสงบศึกดังกล่าวเป็นการฟื้นฟูสนธิสัญญาสันติภาพมอสโก เมื่อปี ค.ศ. 1940 โดยมีเงื่อนไขอีกหลายประการ
สนธิสัญญาสันติภาพสุดท้ายระหว่างฟินแลนด์กับฝ่ายสัมพันธมิตรมีการลงนามในปารีส ค.ศ. 1947
เงื่อนไข.
เงื่อนไขของการสงบศึกคราวนี้คล้ายคลึงกับเงื่อนไขของสนธิสัญญาสันติภาพมอสโก เมื่อ ค.ศ. 1940: ฟินแลนด์ถูกผูกมัดให้ยกดินแดนบางส่วนของคาเรเลียและซาลลา เช่นเดียวกับเกาะทั้งหมดในอ่าวฟินแลนด์ การสงบศึกครั้งนี้ยังทำให้ฟินแลนด์เสียเพ็ตซาโมทั้งหมดให้แก่สหภาพโซเวียต นอกจากนี้ ฟินแลนด์ยังถูกบังคับให้ต้องให้สหภาพโซเวียตเช่าพอร์กคาลาเป็นเวลา 50 ปี (พื้นที่ดังกล่าวได้คืนให้แก่ฟินแลนด์ในปี ค.ศ. 1956)
เงื่อนไขที่รุนแรงกว่าของการสงบศึก รวมไปถึงการที่ฟินแลนด์จะต้องจ่ายค่าปฏิกรรมสงครามในรูปของสินค้าหลายรายการแก่สหภาพโซเวียตเป็นมูลค่ากว่า 300,000,000 ดอลลาร์สหรัฐเป็นเวลา 6 ปี ฟินแลนด์ยังยินยอมที่จะรับรององค์การคอมมิวนิสต์และสั่งห้ามองค์การที่สหภาพโซเวียตมองว่าเป็นฟาสซิสต์ นอกเหนือจากนั้น สหภาพโซเวียตยังต้องการให้บุคคลซึ่งโซเวียตถือว่ามีส่วนรับผิดชอบต่อสงครามต้องมีการจับกุมและไต่สวน ซึ่งบุคคลที่เป็นที่รู้จักกันมาก ได้แก่ ริสโต รุติ การสงบศึกดังกล่าวยังบีบบังคับให้ฟินแลนด์ต้องขับไล่ทหารเยอรมันออกจากดินแดนทั้งหมด ซึ่งทำไปสู่การทัพในแลปแลนด์ต่อมา
นักเขียนบท

นักเขียนบท หมายถึง บุคคลในอาชีพ คนทำงานด้านภาพยนตร์ ที่ทำหน้าที่เขียนบทภาพยนตร์ในภาพยนตร์และเขียนบทการแสดงละครโทรทัศน์สำหรับรายการโทรทัศน์ นักเขียนบทส่วนใหญ่เริ่มต้นอาชีพ โดยเขียนแบบยังไม่ได้ค่าจ้างของบท จนกว่าบทจะถูกขายออกไปได้ 
มีนักเขียนบทหลายคนที่ทำงานเป็น สคริปต์ด็อกเตอร์ คือแก้ไขบทให้เหมาะกับตัวผู้กำกับหรือสตูดิโอ ตัวอย่างเช่น ผู้บริหารสตูดิโออาจบ่นว่า แรงกระตุ้นของตัวละครไม่ชัดเจน หรือบทพูดออกไป นักเขียนบทอาจหางานจากการขายบทคร่าว ๆ (อาจจะราว 10-30 หน้า) หรือเรื่องย่อ (อาจจะราว 1-2 หน้า) หรืออาจขายบททั้งบทภาพยนตร์ แม้ว่าจะยังเขียนไม่เสร็จ แต่อย่างไรก็ตามเป็นเรื่องที่เกิดไม่บ่อยที่นักเขียนบทจะขายบท
หนึ่งในวิธีสำคัญ คือการนำความคิดไปขายกับสตูดิโอให้สร้าง คือการใช้นักเขียนบทถูกคนให้ถูกกับโครงการ เพราะโดยมากโครงการส่วนใหญ่ที่ขายให้สตูดิโอมักจะให้นักเขียนบทของตัวเองทำเพื่อให้บทเสร็จสมบูรณ์หรือให้เขียนร่างสุดท้าย
ในสหรัฐอเมริกา นักเขียนบทอาชีพเป็นสมาชิกอยู่ในองค์กร อย่างเช่น สมาคมนักเขียนบทฝั่งตะวันออก ซึ่งสมาคมนี้ได้มีการให้รางวัลกับผลงานของนักเขียนบทที่สังกัดอยู่ด้วย
รัฐบัญญัติห้ามปกปิดใบหน้าในสาธารณสถาน

รัฐบัญญัติห้ามปกปิดใบหน้าในสาธารณสถาน  เป็นรัฐบัญญัติของสาธารณรัฐฝรั่งเศส ซึ่งได้รับความเห็นชอบของสภาผู้แทนราษฎรฝรั่งเศส เมื่อวันที่ 13 กรกฎาคม พ.ศ. 2553 และของวุฒิสภาฝรั่งเศส เมื่อวันที่ 14 กันยายน พ.ศ. 2553 
รัฐบัญญัติดังกล่าว ห้ามบุคคลสวมใส่ในสาธารณสถาน  ซึ่งผ้าคลุมทุกประเภทที่จะปิดบังดวงหน้าทั้งหมด เช่น บูร์กา  และนิกอบ  ดังนั้น อาภรณ์ที่มิได้ปกปิดใบหน้าผู้สวม เช่น ชาดอร์  หรือ ฮิญาบ ก็ไม่ถูกห้ามตามกฎหมายนี้ อนึ่ง นอกจากรัฐบัญญัติดังกล่าวจะมีผลต่อชาวฝรั่งเศสทั่วไปแล้ว ยังจะใช้บังคับแก่นักท่องเที่ยวทั้งหลายในประเทศด้วย
เหตุผลในการประกาศใช้กฎหมายนี้ คือ การสวมผ้าคลุมหน้านั้น ทำให้ระบุตัวและมองใบหน้าผู้สวมยาก เป็นความกังวลด้านสิทธิสตรี และขัดกับค่านิยมในประเทศ
ตั้งแต่วันที่ 11 เมษายน พ.ศ. 2554 ซึ่งรัฐบัญญัติเริ่มใช้บังคับเป็นต้นไป การสวมสิ่งคลุมหน้าเต็มใบในสถานที่สาธารณะ อย่างเช่น ตามท้องถนน ร้านค้า พิพิธภัณฑ์ การขนส่งมวลชนและสวนสาธารณะ เป็นความผิด ยกเว้นหากหญิงนั้นกำลังเดินทางอยู่ในรถส่วนบุคคล (ไม่ได้เป็นผู้ขับ) หรืออยู่ในบริเวณมัสยิด กฎหมายนี้ยังรวมไปถึงพลเมืองทุกคน รวมทั้งชายและผู้ที่ไม่ได้นับถือศาสนาอิสลาม ผู้ซึ่งไม่อาจปกปิดใบหน้าของตนทั้งหมดได้ในสาธารณะยกเว้นเหตุการณ์ที่เกิดขึ้นเป็นบางครั้งเช่นคาร์นิวัลหรือสถานการณ์พิเศษที่กฎหมายกำหนด (เช่นนักปั่นจักรยานและเจ้าหน้าที่ด้านความปลอดภัย)
ร่างรัฐบัญญัติ.
ร่างรัฐบัญญัตินี้ ได้รับความเห็นชอบของสภาผู้แทนราษฎรฝรั่งเศส ด้วยคะแนนเสียง 335 ต่อ 1 เสียง และได้รับความเห็นชอบของวุฒิสภาฝรั่งเศส ด้วยคะแนนเสียง 246 ต่อ 1 เสียง งดออกเสียง 100 เสียง
รัฐบัญญัติ" และ "วางโทษ 150 ยูโร สำหรับผู้สวมใส่ผ้าคลุมหน้าโดยฝ่าฝืนรัฐบัญญัตินี้ กับทั้งโทษจำคุก 1 ปี และปรับ 30,000 ยูโร สำหรับผู้ให้ผู้อื่นสวมใส่ผ้าคลุมหน้า รวมถึงโทษจำคุก 1 ปี และปรับ 60,000 ยูโร สำหรับผู้ให้ผู้เยาว์สวมใส่ผ้าคลุมหน้าเช่นว่านั้น 
ร่างรัฐบัญญัติจะเริ่มใช้บังคับเมื่อพ้นกำหนด 6 เดือนนับแต่วันประกาศในรัฐกิจจานุเบกษาฝรั่งเศส เว้นแต่ศาลรัฐธรรมนูญฝรั่งเศสจะวินิจฉัยให้สิ้นสุดลงเสียก่อน
มิลลิวินาที

มิลลิวินาที (มาจากคำว่า มิลลิ และวินาที; สัญลักษณ์: ms) เป็นหนึ่งในพัน (0.001 หรือ 10−3 หรือ 1/1000) ของหน่วยวินาที โดยที่ 10 มิลลิวินาที (หนึ่งในร้อยของวินาที, 10−2) เรียกว่า เซนติวินาที และ 100 มิลลิวินาที (หนึ่งในสิบของวินาที, 10−1) เรียกว่า เดซิวินาที
ภาพหน่วยของเวลาในแนวนอน
รูด็อล์ฟ มิงค็อฟสกี

รูด็อล์ฟ มิงค็อฟสกี (ชื่อเมื่อเกิด รูด็อล์ฟ เลโอ แบร์นฮาร์ท มิงค็อฟสกี; 28 พฤษภาคม ค.ศ. 1895 – 4 มกราคม ค.ศ. 1976) เป็นนักดาราศาสตร์ชาวเยอรมัน-อเมริกัน 
รูด็อล์ฟได้ศึกษามหานวดารา และร่วมกับวัลเทอร์ บาเดอ ได้แบ่งมหานวดาราออกเป็นสองประเภท (I และ II) ขึ้นอยู่กับคุณลักษณะของสเปกตรัม 
เขาได้รับเหรียญบรูซในปี ค.ศ. 1961 แอ่งบนดวงจันทร์ มิงค็อฟสกี ได้ตั้งชื่อตามเขาและลุง
กลุ่มอาการโครโมโซมเอกซ์เปราะบาง

กลุ่มอาการโครโมโซมเอกซ์เปราะบาง  หรือกลุ่มอาการมาร์ติน-เบล  เป็นสาเหตุของภาวะสติปัญญาบกพร่องเล็กน้อยถึงปานกลางที่ถ่ายทอดในครอบครัวซึ่งพบบ่อยที่สุด และเป็นโรคทางพันธุกรรมที่สัมพันธ์กับภาวะสติปัญญาบกพร่องที่พบมากที่สุดรองจากกลุ่มอาการดาวน์
ประวัติศาสตร์.
ในปี ค.ศ. 1943 Martin และ Bell ได้สำรวจครอบครัวที่มีสมาชิกในครอบครัวที่เป็นเพศชายมีภาวะสติปัญญาบกพร่องหลายราย ทั้งสองสามารถเชื่อมโยงการถ่ายทอดภาวะสติปัญญาบกพร่องนี้ว่าเป็นการถ่ายทอดลักษณะทางพันธุกรรมที่เกี่ยวข้องกับโครโมโซมเอกซ์ได้แม้จะยังไม่ทราบลักษณะที่แน่นอน ต่อมาในปี ค.ศ. 1969 Lubs ค้นพบข้อมูลทางพันธุกรรมส่วนที่เกินมาจากแขนข้างยาวของโครโมโซมเอกซ์ในผู้ป่วยเพศชายและเพศหญิงที่ไม่มีอาการ ผลการสังเกตนี้ยังไม่มีใครพบยืนยันซ้ำจนกระทั่งมีการค้นพบว่าผลจาก folate-deficient thymidine-deficient medium ที่ใช้ในการเพาะเซลล์ลิมโฟซัยต์ในการศึกษาระยะแรก ๆ นั้นเป็นส่วนสำคัญในการศึกษา
อิเกียด

อิเกียด  เป็นชาวหลงเสีย (หลังเอ๋ย์) มณฑลซานตง ตั้งตัวเป็นเต้าหยินผู้วิเศษ เข้าไปหลอกลวงประชาชนในเขตแคว้นกังตั๋ง ซึ่งซุนเซ็กเป็นผู้ปกครอง มีผู้นิยมเลื่อมใสมาก ซุนเซ็กไม่เชื่อถือ และเกรงว่าอิเกียดจะซ่องสุมผู้คนก่อการร้ายเป็นภัยแก่ตน จึงให้ทหารจับตัวไปฆ่าเสีย แล้วเอาศพประจานไว้ ณ ทางสามแพ่ง คืนนั้นซุนเซ็กเห็นรูปอิเกียดเดินกรายแขนเข้ามาตรงหน้า ก็โกรธ ชักกระบี่ออกฟัน แล้วล้มสลบและล้มเจ็บไม่ช้าก็ตายตามอิเกียดไป 
อิเกียด นักพรตที่เดินทางออกช่วยเหลือผู้คนแถบเมืองกังตั๋ง มีเวทมนตร์วิเศษรักษาคนอื่นได้ ซุนเซ็กที่เป็นหนุ่มแน่นไม่เชื่อเรื่องเวทมนตร์ และไม่อยากให้ประชาชนงมงาย จึงสังหารอิเกียด ต่อมาซุนเซ็กล้มป่วย โดนวิญญาณอิเกียดหลอกหลอนจนตายในที่สุด
ลักษณ์ อภิชาติ

ลักษณ์ อภิชาติ (9 ตุลาคม พ.ศ. 2489-26 กุมภาพันธ์ พ.ศ. 2547) อดีตนักแสดงผู้ล่วงลับ มีชื่อจริงว่า ลักษณ์ กุลศิริวุฒิชัย เกิดเมื่อวันที่ 9 ตุลาคม พ.ศ. 2489
ประวัติ.
ลักษณ์ อภิชาติ ได้ชื่อว่าเป็นนักแสดงที่ทุ่มเทให้กับการแสดงเป็นอย่างมาก โดยเฉพาะในบทบู๊หรือแอ๊คชั่น จนมักได้รับบาดเจ็บอยู่บ่อย ๆ เช่น เรื่อง "คมเคียว" (พ.ศ. 2517), "ชุมแพ" (พ.ศ. 2519), และ "ทางเสือผ่าน" (พ.ศ. 2520) จนได้รับฉายาว่า "ราชาหนังบู๊" โดยเริ่มต้นงานแสดงตั้งแต่ปี พ.ศ. 2513
ในส่วนของภาพยนตร์ชีวิตหรือดราม่า อาทิ" สามหัวใจ" (พ.ศ. 2519)
ต่อมาในระยะหลังจึงหันมารับบทร้าย จนกลายเป็นดาวร้ายอีกคนในวงการ รวมถึงบทตลกด้วย อาทิ "กิ้งก่ากายสิทธิ์" (พ.ศ. 2528)
ชีวิตส่วนตัว สมรสกับ วันทนา บุญบันเทิง นักแสดงสาวในวงการในต้นปี พ.ศ. 2517 มีบุตรด้วยกันทั้งหมด 3 คน โดยบุตรชายคนโต คือ ชล อภิชาติ เป็นนักร้องลูกทุ่งในสังกัดของ พนม นพพร
ลักษณ์ อภิชาติ ถึงแก่กรรมเมื่อวันที่ 26 กุมภาพันธ์ พ.ศ. 2547 ด้วยโรคมะเร็งต่อมน้ำเหลืองที่โรงพยาบาลราชวิถี สิริอายุได้ 57 ปี
รายชื่ออัลบั้มเพลงของลักอ็องเซียล

อัลบั้มเพลงของลาร์คอองเซียล เป็นอัลบั้มเพลงของวง "ลาร์คอองเซียล"
อัลบั้มพิเศษ.
Disc 1 / Hyde best
Disc 2 / Tetsuya best
Disc 3 / Ken best 
Disc 4 / Yukihiro best
การเจาะน้ำคร่ำ

การเจาะน้ำคร่ำ  เป็นการตรวจทางการแพทย์อย่างหนึ่งใช้สำหรับการตรวจวินิจฉัยก่อนการคลอดสำหรับความผิดปกติของโครโมโซม การติดเชื้อในทารก และความผิดปกติอื่นๆ ทำโดยเจาะดูดเอาน้ำคร่ำปริมาณน้อยจากถุงน้ำคร่ำที่อยู่รอบๆ ทารกในครรภ์ ในน้ำคร่ำนี้จะมีเนื้อเยื่อของทารกอยู่ สามารถสกัดเซลล์ออกมาตรวจ DNA หาความผิดปกติทางพันธุกรรมได้
ไม่มีข้อบ่งชี้ของการเจาะน้ำคร่ำเพื่อการตรวจวินิจฉัยยืนยันความเป็นบุตร
ความเสี่ยงและข้อเสีย.
การเจาะน้ำคร่ำจะทำในช่วงอายุครรภ์ 15-20 สัปดาห์ หากทำเร็วกว่านี้จะมีความเสี่ยงที่การเจาะจะทำอันตรายต่อแขนขาของทารก ส่วนใหญ่นิยมทำที่อายุครรภ์ 18 สัปดาห์
งานวิจัยปีค.ศ. 1970 ประเมินความเสี่ยงของการแท้งที่เกิดจากการเจาะน้ำคร่ำไว้ที่ประมาณ 1 ใน 200 (0.5%)
นอกจากนี้ยังมีความเสี่ยงของการเกิดภาวะน้ำคร่ำหลุดอุดหลอดเลือดอีกด้วย
การรั่วของน้ำคร่ำ.
พบมีการสูญเสียน้ำคร่ำชั่วคราวในหญิงตั้งครรภ์ที่รับการเจาะน้ำคร่ำมากกว่าในกลุ่มที่ไม่ได้เจาะ แม้อาจไม่ทำให้เกิดผลการตั้งครรภ์ที่ผิดปกติมากนักก็ตาม การสูญเสียน้ำคร่ำนี้เกือบทั้งหมดเป็นการสูญเสียน้ำคร่ำเพียงเล็กน้อยและมักหยุดได้เองภายใน 1 สัปดาห์ พร้อมกันกับการมีปริมาณน้ำคร่ำเพิ่มขึ้นกลับมาเท่าปกติ การหยุดรั่วนั้นเชื่อว่าไม่ได้เป็นผลโดยตรงจากการซ่อมแซมเยื่อบุที่ถูกเจาะ แต่เกิดจากการเปลี่ยนแปลงของชั้น decidua และชั้นกล้ามเนื้อมดลูกที่ป้องกันไม่ให้มีการรั่วมากขึ้น
อันตรายโดยตรงต่อทารก.
โอกาสที่จะเกิดอันตรายโดยตรงต่อทารกจากเข็มเจาะนั้นมีน้อยมากหากใช้การเจาะน้ำคร่ำพร้อมอัลตราซาวนด์ การทดลองแบบสุ่มชิ้นหนึ่งทำกับหญิงตั้งครรภ์ 2239 คนที่ใช้การเจาะน้ำคร่ำพร้อมอัลตราซาวนด์ไม่พบว่ามีอันตรายโดยตรงต่อทารก
ท่าอากาศยานนานาชาติฉงชิ่งเจียงเป่ย์

ท่าอากาศยานนานาชาติฉงชิ่งเจียงเป่ย์ (จีนตัวย่อ: 重庆江北国际机场, จีนตัวเต็ม: 重慶江北國際機場, พินอิน: Chóngqìng Jiāngběi Guójì Jīchǎng) (IATA: CKG, ICAO: ZUCK) ตั้งอยู่ในเขตอู๋เป่ย นครฉงชิ่ง สาธารณรัฐประชาชนจีน ระยะทาง 21 กิโลเมตร จากศูนย์กลางนครฉงชิ่ง 
ท่าอากาศยานฉงชิ่งเจียงเป่ย์เป็นท่าอากาศยานหลักในภูมิภาคตะวันตกเฉียงใต้ของจีน ในปี พ.ศ. 2552 มีจำนวนผู้โดยสารทั้งสิ้น 14,083,045 คน อยู่ในอันดับที่ 10 ของท่าอากาศยานในประเทศจีน ในด้านของจำนวนผู้ใช้บริการ และอยู่ในอันดับที่ 11 ในจำนวนปริมาณสินค้า อีกทั้งยังเป็นท่าอากาศยานหลักของสายการบิน ฉงชิ่งแอน์ไลน์ เสฉวนแอร์ไลน์ และแอร์ไชน่า
การออกแบบของท่าอากาศยาน จะให้ความสำคัญกับการเดินทางภายในประเทศมากกว่า โดยอาคารผู้โดยสารภายในประเทศจะมีขนาดใหญ่กว่า มีผู้ใช้บริการมากกว่า มีสิ่งอำนวยความสะดวกมากกว่า เช่นร้านอาหาร ร้านค้าต่างๆ รวมถึงระบบขนส่งมวลชนเช่น รถไฟฟ้า และ รถแท็กซี่ ขณะที่ส่วนเดินทางระหว่างประเทศจะมีอาคารขนาดเล็กตั้งห่างออกไปพอสมควร สิ่งอำนวยความสะดวกมีไม่มากนัก โดยมีรถโดยสารฟรีเชื่อมระหว่างอาคารผู้โดยสารภายในประเทศและอาคารผู้โดยสารระหว่างประเทศเพื่ออำความสะดวกแก่ผู้ใช้บริการ
พระที่นั่งเทพสถานพิลาส พระที่นั่งเทพอาสน์พิไล

<ns>0</ns>
 <revision>
 <parentid>2772809</parentid>
 <timestamp>2010-09-19T09:01:49Z</timestamp>
 <contributor>
 <username>Horus</username>
 </contributor>
 <comment>เปลี่ยนทางไปที่ [[เขตพระราชฐานชั้นใน (พระบรมมหาราชวัง)#พระที่นั่งเทพสถานพิลาส พระที่นั่งเท�</comment>
 <origin>2772837</origin>
 <model>wikitext</model>
 <format>text/x-wiki</format>
วัดหัวข่วง (จังหวัดน่าน)

วัดหัวข่วง ตั้งอยู่บน ถนนมหาพรหม เลขที่ 77 ตำบลในเวียง อำเภอเมืองน่าน จังหวัดน่าน สังกัดคณะสงฆ์มหานิกาย เป็นวัดที่มีความสำคัญในเขตหัวแหวนเมืองน่าน อยู่ติดหอคำหลวง หรือ พิพิธภัณฑสถานแห่งชาติ น่าน และคุ้มอดีตเจ้าเมืองน่าน ไม่ปรากฏว่าสร้างมาตั้งแต่สมัยใด สันนิษฐานว่าสร้างในสมัยล้านนาตอนปลาย พุทธศตวรรษที่ 20-22 มีจิตรกรรมฝาผนังที่สวยงามภายในพระวิหาร มีพระพุทธรูปปางมารวิชัย ลักษณะพุทธศิลป์แบบท้องถิ่นล้านนา สกุลช่างเมืองน่าน ฝีมือประณีตงดงาม โดยมีหลักฐานบันทึกเกี่ยวกับประวัติการบูรณะครั้งแรกเมื่อปี พ.ศ. 2425 โดย เจ้าอนันตวรฤทธิเดช เจ้าผู้ครองนครน่าน องค์ที่ 62 และต่อมาเมื่อปี พ.ศ. 2472 ในสมัยเจ้ามหาพรหมสุรธาดา เจ้าผู้ครองนครน่าน องค์ที่ 64 องค์สุดท้าย
เจดีย์วัดหัวข่วง.
เจดีย์วัดหัวข่วง เป็นเจดีย์ทรงปราสาทหรือทรงเรือนธาตุ ได้รับอิทธิพลศิลปะล้านนา ประกอบด้วย ส่วนฐานสร้างเป็นสี่เหลี่ยมฐานปทม ประดับด้วยลูกแก้วสองชั้น มีฐานไม้ คั่นกลาง ฐานบัวลูกแก้วชั้นบนย่อมุม รับกับเรือนธาตุไปจรดชั้นบัวถลาใต้องค์ระฆัง ส่วนเรือนธาตุมีซุ้มจรนัมด้านละซุ้ม ประดิษฐานพระพุทธรูปปางมารวิชัยสำริด ประดับมุมด้วยรูปเทวดาทรงเครื่องยืนพนมมือ เรือนธาตุเป็นชั้นบัวถลาซ้อนกันสามชั้น ยอดขององค์เจดีย์เป็นทรงระฆังมีขนาดเล็กไม่มีบัลลังก์ สันนิษฐานว่าเป็นศิลปะที่ดัดแปลงตามแบบของช่างเมืองน่าน มีอายุระหว่างสมัยล้านนาตอนปลาย
หอธรรมวัดหัวข่วง.
หอธรรมวัดหัวข่วงเป็นสถานที่เก็บพระไตรปิฏก และคำภีร์โบราณ ที่มีอายุหลายปี ตั้งแต่สมัยก่อสร้างวัด
พระนางเชฮ็อน

อดีตพระมเหสียุน (เกาหลี: ; ฮันจา: ; ; 15 กรกฎาคม ค.ศ. 1455 – 29 สิงหาคม ค.ศ. 1482) เดิมคือ พระนางเชฮ็อน (เกาหลี: ; ฮันจา: ) เป็นทายาทรุ่นที่สิบเอ็ดธิดาของแม่ทัพยุน กวัน (윤관) เป็นพระมเหสีในพระเจ้าซ็องจงแห่งโชซ็อน อดีตดำรงตำแหน่งพระสนมและหลังจากพระนางคงฮเยพระมเหสีพระองค์แรกของพระเจ้าซ็องจงสิ้นพระชนม์ พระนางจึงได้รับการแต่งตั้งขึ้นเป็นพระมเหสีกรุงโชซ็อน
พระราชประวัติ.
อดีตพระนางยุน ทรงเป็นที่รู้จักในนามพระนางเชฮ็อนพระราชมารดาของเจ้าชายย็อนซัน และพระราชชายาในพระเจ้าซ็องจง เดิมทรงเป็นเพียงพระสนมแต่หลังจากพระนางคงฮเย ตระกูลฮัน สิ้นพระชนม์โดยไร้ทายาท พระเจ้าซ็องจงจึงตั้งพระนางขึ้นเป็นพระมเหสีเพื่อความมั่นคงและสันติสุขของราชอาณาจักร
พระนางยุนเป็นผู้หญิงที่มีความงดงามเป็นเลิศ พระนางได้รับการอภิเษกกับพระเจ้าซ็องจงในปี ค.ศ. 1476 หลายเดือนต่อมาพระนางได้ให้ประสูติพระราชโอรสนามว่า อี ยุง ภายหลังได้รับการแต่งตั้งเป็น เจ้าชายย็อนซันและขึ้นเป็นกษัตริย์ต่อจากพระราชบิดา 
พระมเหสีเชฮ๊อน ทรงเป็นสตรีที่เพียบพร้อมทุกด้าน และทรงดำรงในวิถีปฏิบัติแห่งฝ่ายใน แต่ในขณะเดียวกัน ทรงมีพระอุปนิสัยที่เถรตรง ยึดมั่นในกฎระเบียบ จึงทำให้เหล่าสนมนางใน ที่มักจะฝ่าฝืนกฎระเบียบไม่พอใจนัก ทำให้นางเหล่านี้ มันจะคอยกลั่นแกล้งพระนางตลอดเวลา โดยเฉพาะ สนมออมควีอิน และชองควีอิน
คืนหนึ่งในปี ค.ศ. 1479 พระนางทรงทะเลาะกับพระเจ้าซ็องจงจนทำให้เกิดรอยเล็บข่วนบนพระพักตร์ของพระเจ้าซ็องจง ซึ่งพระนางอินซูพระราชมารดาทอดพระเนตรเห็นรอยเหล่านั้นถึงแม้พระเจ้าซ็องจงจะทรงปกปิดไว้ทำให้พระนางอินซูทรงพิโรธเป็นอย่างมากถึงกับโปรดให้สั่งปลดพระนางยุนออกจากตำแหน่งพระมเหสีและเนรเทศออกจากพระราชวังภายหลังถูกตัดสินประหารชีวิตโดยการประทานยาพิษในปี ค.ศ. 1482 ต่อมาหลังจากนั้นเจ้าชายย็อนซันได้ขึ้นครองราชย์ต่อจากพระเจ้าซ็องจงได้พยายามรื้อฟื้นคดีเพื่อคืนฐานะเดิมแก่พระมารดาและกวาดล้างผู้ที่มีส่วนข้องการสำเร็จโทษทำให้ราชสำนักวุ่นวายปั่นป่วน นอกจากนั้นทำตัวเสเพลไม่สนใจกิจบ้านเมือง จนในที่สุดเจ้าชายย็อนซันก็ถูกขุนนางก่อรัฐประหารจนถูกปลดจากบัลลังก์
ตู้ประชาสัมพันธ์

ตู้ประชาสัมพันธ์ หรือ ตู้คีออส  คือเครื่องคอมพิวเตอร์เครื่องหนึ่งที่ได้มีการรวบรวมข้อมูลขององค์กร หรือบริษัทไว้เพื่อบริการให้กับลูกค้า ตู้ประชาสัมพันธ์นี้จะให้ข้อมูลข่าวสารต่างๆให้กับคนที่สนใจ 
การใช้งานของตู้ประชาสัมพันธ์นี้ช่วยบริการให้กับผู้ที่ติดต่อได้อย่างรวดเร็วมากกว่า หากเปรียบเทียบกับการใช้พนักงานประชาสัมพันธ์
เกลือเสริมไอโอดีน

เกลือเสริมไอโอดีน  เป็นเกลือแกงที่ผสมเกลือที่มีส่วนประกอบของไอโอดีนหลายชนิดเล็กน้อย การรับประทานไอโอดีนช่วยป้องกันการขาดไอโอดีน ซึ่งมีประชากรกว่า 2 พันล้านคนทั่วโลกที่ได้รับผลกระทบจากการขาดไอโอดีนและเป็นสาเหตุซึ่งนำไปสู่ความบกพร่องทางสติปัญญา นอกจากนี้ การขาดไอโอดีนยังก่อให้เกิดปัญหาในต่อมไทรอยด์ รวมไปถึงคอพอกประจำถิ่น ในหลายประเทศ การขาดไอโอดีนเป็นปัญหาสาธารณสุขที่พบได้ทั่วไปซึ่งสามารถแก้ไขได้โดยการเสริมไอโอดีนในเกลือ
ไอโอดีนเป็นจุลธาตุที่พบได้ตามอาหารที่ได้จากธรรมชาติในหลายพื้นที่ของโลก อย่างไรก็ตาม เมื่อปริมาณไอโอดีนในดินธรรมชาติมีน้อยและไม่พบในผักเลย การเสริมไอโอดีนในเกลือจะช่วยให้ร่างกายมนุษย์ได้รับไอโอดีนปริมาณน้อยแต่เพียงพอสำหรับความต้องการ
แง่มุมทางเคมี ชีวเคมี และสารอาหาร.
ส่วนประกอบอนินทรีย์สี่ตัวที่ถูกใช้เป็นแหล่งไอโอดีนในเกลือเสริมไอโอดีน ขึ้นอยู่กับผู้ผลิต ได้แก่ โพแทสเซียมไอโอเดต โพแทสเซียมไอโอไดน์ โซเดียมไอโอเดต และโซเดียมไอโอไดน์ ซึ่งสารประกอบเหล่านี้มีความจำเป็นต่อชีวสังเคราะห์ฮอร์โมนไทรอกซิน (T4) และไตรไอโอโดไทโรนีน (T3) ซึ่งจำเป็นสำหรับต่อมไทรอยด์ 
เกลือบริโภคสามารถเสริมโปรตีนได้โดยการฉีดสารละลายโพแทสเซียมไอโอเดต โดยสารละลาย 60 มิลลิลิตรสามารถใช้ได้กับเกลือ 1 ตัน เกลือเป็นอาหารที่จำเป็นต่อการได้รับไอโอดีนของสาธารณะเนื่องจากมีการบริโภคเกลือในปริมาณที่ค่อนข้างทำนายได้
อัจฉรา ทองเทพ

อัจฉรา ทองเทพ หรือชื่อใหม่ว่า เมธิกาญจน์ ทองสมิทธิพัฒน์ (เกิด 23 ธันวาคม 2515) มีชื่อเล่นว่า เอ๋ นักแสดงหญิงชาวไทยและเคยได้รับตำแหน่งรองอันดับ 1 มิสทีนไทยแลนด์ ปี 2535
ประวัติ.
อัจฉรา ทองเทพ มีชื่อเล่นว่า เอ๋ เกิดเมื่อวันที่ 23 ธันวาคม พ.ศ. 2515 นักแสดงหญิงชาวไทย และเป็นนางเอกละครที่มีผลงานละครในแนวจักร ๆ วงศ์ ๆ ทางสถานีโทรทัศน์สีกองทัพบกช่อง 7 เป็นชาวตำบลเคร็ง อำเภอร่อนพิบูลย์ จังหวัดนครศรีธรรมราช เข้าวงการบันเทิงโดยการประกวดมิสทีนไทยแลนด์ ปี 2535 และได้รับตำแหน่งรองอันดับ 1 มิสทีนไทยแลนด์ ปี 2535 ซึ่งเป็นตำแหน่งที่มีความสำคัญรองลงมาจากมิสทีนไทยแลนด์ หลังจากนั้นได้เล่นละครอีกหลายเรื่อง เป็นนางเอกคู่ขวัญคู่กับ ปริญญา ปุ่นสกุล
เธอป่วยเป็นโรคเอสแอลอี (SLE) หรือโรคพุ่มพวง จึงออกจากวงการแสดงเพื่อไปรักษาสุขภาพ ในช่วงปี 2550 มีข่าวออกมาว่า เอ๋ อัจฉรา ทองเทพ ได้เสียชีวิตแล้ว เพราะโรคเอสแอลอีที่เธอป่วยอยู่ ภายหลังเธอได้ออกมาโต้ข่าวของตัวเอง ณ ห้องกำแพงเพชร 2 โรงแรมโซฟิเทล เซ็นทรัล ลาดพร้าว และบอกว่ายังไม่ได้เสียชีวิตอย่างที่เป็นข่าว และเมื่อวันที่ 12 มิถุนายน พ.ศ. 2557 เธอถูกนำส่งโรงพยาบาล พบว่าเป็นโรคเส้นเลือดหัวใจตีบเฉียบพลัน
ด้านชีวิตส่วนตัว เคยสมรสกับนายชาดา ไทยเศรษฐ์ สมาชิกสภาผู้แทนราษฎร จังหวัดอุทัยธานี สังกัดพรรคภูมิใจไทย เมื่อวันที่ 1 กรกฎาคม พ.ศ. 2544 ที่มัสยิดอำเภอพยุหะคีรี จังหวัดนครสวรรค์ และมีบุตรสาวด้วยกัน 1 คน ชื่อ อัญญิกา ทองเทพ (ชื่อเล่น อัญ)
ปัจจุบันเธอได้หย่ากับนายชาดา ไทยเศรษฐ์และเปลี่ยนชื่อและนามสกุลเป็น เมธิกาญจน์ ทองสมิทธิพัฒน์
ปัจจุบันเธอประกอบธุรกิจส่วนตัวเกี่ยวกับก่อสร้าง และเครื่องสำอาง ล่าสุดเตรียมเปิดค่ายมวยอัจฉรา และกลับมารับงานละครเรื่องอำแดงเหมือนกับนายริด ในปี พ.ศ. 2555
สำนักพยัคฆ์มังกร

สำนักพยัคฆ์มังกร  เป็นการ์ตูนจีนกำลังภายใน อีกหนึ่งผลงานของหวงยี่หลาง ในส่วนแต่งเรื่องและเขียนภาพโดย ซิวฝูหลง เริ่มตีพิมพ์ครั้งแรกเมื่อ พ.ศ. 2513 ในขณะนั้นมีความยาวเพียง 4 เล่มเท่านั้น ภายหลังมีการแต่งเรื่องใหม่และขยายความขึ้นในช่วงปี พ.ศ. 2542 ซึ่งในปัจจุบันยังคงจัดพิมพ์อย่างต่อเนื่อง
มีผู้คนวิจารณ์ถึงภาพความรุนแรงที่ปรากฏในการ์ตูนรวมถึงเรื่องอื่นที่คล้ายกัน ส่งผลให้มีการประกาศกฎหมาย และมีการลดเนื้อหาที่รุนแรงในฉบับการ์ตูนจีน หลังจากพ.ศ. 2534 การ์ตูนชุดดังกล่าวได้มีการเขียนโดยศิลปินท่านอื่นแทนหวงยี่หลาง
เนื้อเรื่องหลัก.
หวังเสี่ยวหู่ ไปตอแยกับมาเฟีย ลูกน้องลัทธิโลซา จึงเข้าไปเกี่ยวข้องกับวังวนการทำลายล้างจากประมุขเทพเพลิงเมฆา ทำให้บังเอิญไปพบกับหวังไห่เจียว ผู้เป็นอาซึ่งเป็นเจ้าสำนักหมัดปีศาจที่เกาหลี เลยทำให้ไปข้องเกี่ยวกับพรรคบัวขาว ซึ่งภายหลัง หวังเสี่ยวหู่พบว่า หวังฝูหู่ พ่อของตน เป็นเทพจันทราของพรรคบัวขาว เลยต้องช่วยพรรคบัวขาวต่อสู้กับอิทธิพลของพรรคโลซา และพรรคโสมของเกาหลี ภายหลัง ลัทธิโลซาได้ยืมกำลังพรรคเสียดฟ้าจากประเทศไทย และพรรคดึกดำบรรพ์จากประเทศไทย มาร่วมต่อต้านพรรคบัวขาว หวังเสี่ยวหู่ตายในเหตุการณ์นั้น
กองทัพคันโต

กองทัพคันโต (; โรมาจิ: "かんとうぐん"; : Kantōgun) หรือ กองทัพกวันตง ("gwandong-gun"; , ความหมาย: "กองทัพประตูตะวันออก") คือกลุ่มกองทัพของกองทัพบกจักรวรรดิญี่ปุ่นในช่วงต้นคริสต์ศตวรรษที่ 20 นับเป็นกองกำลังที่ใหญ่ที่สุดและทรงเกียรติที่สุดของกองทัพจักรวรรดิ นายทหารหลายนายจากหน่วยนี้ เช่น เสนาธิการทหารเซย์ชิโร อิทะงะกิ หรือ พลเอกฮิเดกิ โตโจ ต่างได้ดำรงตำแหน่งระดับสูงทั้งในราชการทหารและรัฐบาลพลเรือนของญี่ปุ่น อนึ่ง กองทัพคันโตยังเป็นหน่วยที่มีส่วนรับผิดชอบอย่างยิ่งในการก่อตั้งจักรวรรดิแมนจูกัว อันเป็นรัฐหุ่นเชิดภายใต้การยึดครองของญี่ปุ่น
อูเอโนะ

อูเอโนะ (; โรมาจิ: "Ueno") เป็นย่านที่ตั้งอยู่ในเขตไทโต กรุงโตเกียว ประเทศญี่ปุ่น ย่านนี้เป็นย่านที่มีชื่อเสียงจากการเป็นที่ตั้งของสถานีรถไฟอูเอโนะ (; โรมาจิ: "Ueno-Eki") และสวนอูเอโนะ (; โรมาจิ: "Ueno Kōen")
ย่านอูเอโนะยังเป็นที่ตั้งของสถานที่ทางวัฒนธรรมที่น่าชมอีกหลายแห่ง เช่น พิพิธภัณฑสถานแห่งชาติโตเกียว พิพิธภัณฑ์ศิลปะตะวันตกแห่งชาติ พิพิธภัณฑ์วิทยาศาสตร์แห่งชาติ และหอประชุมที่เป็นสถานที่จัดแสดงคอนเสิร์ตใหญ่ ๆ เป็นต้น
ย่านอูเอโนะมีวัดทางพุทธศาสนาในย่านนี้อีกหลายแห่ง เช่น หอเบ็นเต็นโด  ที่สร้างอุทิศให้เทพีเบ็นไซเต็ง (; โรมาจิ: "Benzaiten") หรือพระสุรัสวดี ที่ทางญี่ปุ่นถือเป็นเทพีในพุทธศาสนา วันนี้ตั้งอยู่บนเกาะในบึงชิโนบาซุ (; โรมาจิ: "Shinobazu no Ike") และวัดคันเอจิ (; โรมาจิ: "Kan'ei-ji") วัดสำคัญของรัฐบาลโชกุนโทกูงาวะในยุคเอโดะ วัดนี้มีเจดีย์ตั้งอยู่ในบริเวณของสวนอูเอโนะด้วย ในบริเวณใกล้กับวัดคันเอจิ มีศาลเจ้าโทโชงู (; โรมาจิ: "Tōshō-gū") เป็นศาลเจ้าชินโตที่สร้างอุทิศแด่โทกูงาวะ อิเอยาซุ โชกุนผู้สถาปนารัฐบาลเอโดะ และเมืองเอโดะ (ต่อมาคือกรุงโตเกียว) เป็นเมืองหลวงของญี่ปุ่น
จากสถานีอูเอโนะไปทางทิศใต้ มีถนนอาเมยาโยโกะ (; โรมาจิ: "Ameyayokochō") หรือเรียกสั้นๆว่า "อาเมโยโกะ" (; โรมาจิ: "Ameyoko") เป็นถนนเชิงตลาดที่ร้านค้าทั้งของสดของแห้ง สินค้าต่าง ๆ รวมถึงสินค้าหนีภาษีขนาดทั้งสองข้างของถนน
พระที่นั่งราชฤดี

พระที่นั่งราชฤดี ก่อสร้างขึ้นหลายครั้ง ตั้งอยู่ที่ชานชาลาทางด้านทิศตะวันออกของพระที่นั่งอมรินทรวินิจฉัย องค์แรก พระบาทสมเด็จพระจอมเกล้าเจ้าอยู่หัวโปรดเกล้าฯ ให้สร้างเป็นที่ประทับว่าราชการ เป็นตึกอย่างฝรั่งสองชั้น ภายในโถงตอนกลางยกพื้นสูง มีพระแท่นองค์ประธานอยู่ระหว่างเสา มีประตูรับเสด็จขึ้น หมู่พระมหามณเฑียรจากพระที่นั่งองค์นี้ทางหอพระสุราลัยพิมาน โปรดเกล้าฯ ให้เป็นที่จัดแสดงสิ่งของนานาชาติ ส่งเข้ามาถวายมาเป็นพระราชไมตรีมาตั้งให้ทูตานุทูต พระราชอาคันตุกะ ตลอดจนข้าราชละอองธุลีพระบาทได้ชม ถือได้ว่าพระที่นั่งองค์นี้ เป็นต้นกำเนิดพิพิธภัณฑสถานแห่งแรกของไทย เมื่อสร้างพระที่นั่งประพาสพิพิธภัณฑ์ในพระอภิเนาว์นิเวศน์ จึงย้ายของไปไว้ที่พระที่นั่งประพาสพิพิธภัณฑ์แทน
เมื่อพระที่นั่งราชฤดีทรุดโทรมมาก พระบาทสมเด็จพระจุลจอมเกล้าเจ้าอยู่หัวจึงโปรดเกล้าฯ ให้รื้อแล้วปลูกเป็นเก๋งจีน ครั้นเมื่อทรุดโทรมอีก จึงให้รื้อไป และนำนามพระที่นั่งที่ไปพระราชทานเป็นนามพระที่นั่งโถงในพระราชวังดุสิตแทน หลังจากนั้น พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้สร้างพระที่นั่งขึ้นใหม่ในบริเวณพระที่นั่งราชฤดีเดิม สำหรับสรงน้ำในพระราชพิธีต่าง ๆ พระราชทานนามว่า "พระที่นั่งจันทรทิพโยภาส" ต่อมา ได้มีประกาศพระบรมราชโองการ เมื่อวันที่ 2 เมษายน พ.ศ. 2466 ให้เปลี่ยนพระนามเป็น "พระที่นั่งราชฤดี" (ส่วนพระที่นั่งราชฤดีภายในพระราชวังดุสิต เปลี่ยนเป็น "ศาลาสำราญมุขมาตยา") 
พระที่นั่งราชฤดีมีลักษณะเป็นอาคารทรงไทยแบบพลับพลาตรีมุข เป็นพระที่นั่งโถง ยกพื้นสูง 70 เซนติเมตร ประดับช่อฟ้า ใบระกา หางหงส์ นาคสะดุ้งปิดอง หลังคามุงกระเบื้องดินเผาเคลือบสี หน้าบันเป็นไม้จำหลักลายรูปพระนารายณ์ทรงสุบรรณ มีกระหนกก้านขดหัวนาคเป็นลายประกอบบนพื้นกระจกสี มีชานยื่นเลยจากองค์พระที่นั่งสองด้าน ด้านเหนือเป็นที่สำหรับพระมหากษัตริยาธิราชเจ้าเสด็จฯ ออกทรงประกอบพิธีสังเวยเทพยดา ด้านทิศตะวันตกเป็นที่ตั้งแท่นสรงพระมูรธาภิเษกสนาน
ในรัชกาลที่ 9 เมื่อ พ.ศ. 2506 ทรงทำพิธีสรงมุรธาภิเษก ในพระราชพิธีเฉลิมพระชนมพรรษา 3 รอบ ณ พระที่นั่งราชฤดีองค์นี้
พระที่นั่งสนามจันทร์

พระที่นั่งสนามจันทร์ ตั้งอยู่ทางทิศตะวันตกของพระที่นั่งอมรินทรวินิจฉัย พระบาทสมเด็จพระพุทธเลิศหล้านภาลัย โปรดเกล้าฯ ให้สร้างเป็นที่ประทับสำราญพระอริยาบถ ทรงงานช่างตามที่โปรดปรานเป็นนิจ บางครั้งเป็นที่เสด็จออกขุนนาง แทนการเสด็จออกที่พระที่นั่งอมรินทรวินิจฉัย เป็นสถานที่สำหรับกรมพระราชวังบวรสถานมงคล หรือวังหน้าประทับพักก่อนเข้าเฝ้าฯ ในห้องพระโรง เนื่องจากพระที่นั่งสนามจันทร์ ตั้งอยู่ทางทิศเหนือของหอพระธาตุมณเฑียร อันเป็นที่ประดิษฐานพระโกศพระบรมอัฐิ จึงโปรดเกล้าฯ ให้ตั้งเครื่องนมัสการ สำหรับถวายบังคมพระบรมอัฐิในการพระราชพิธีถือน้ำพระพิพัฒน์สัตยา ณ พระที่นั่งสนามจันทร์อีกแห่งหนึ่งด้วย 
พระบาทสมเด็จพระจอมเกล้าเจ้าอยู่หัว ทรงนับถือว่าพระที่นั่งองค์นี้ เสมือนพระแท่นราชบัลลังก์ในพระชนกนาถ จึงห้ามไม่ให้ผู้ที่ไม่มีกิจหน้าที่ขึ้นไปบนพระที่นั่งองค์นี้ ลักษณะเป็นพระที่นั่งพลับพลาโถงไม้ขนาดเล็ก ตั้งลอยอยู่กับพื้นที่ เคลื่อนย้ายได้ หลังคามุงกระเบื้องดินเผาเคลือบสี ประดับช่อฟ้า ใบระกา หางหงส์ ลงรักปิดทองประดับกระจก ในประธานขององค์พระที่นั่งยกพื้นสูง มีชานไม้รอบพื้นประธาน ไม้ที่ทำพื้นประธานขององค์พระที่นั่งเป็นไม้สักขนาดกว้างแผ่นเดียว มีสัดส่วนงดงาม ยักย้ายต่อกันไปทุกช่อง เฉพาะลายเพดานเขียนลายทอง เป็นลายดอกพุดตาลลก้านแย่งแบบต่าง ๆ กล่าวกันมาว่าเป็นฝีพระหัตถ์ของพระบาทสมเด็จพระพุทธเลิศหล้านภาลัย ด้านหลังพระที่นั่งสนามจันทร์ พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างอ่างแก้วเอาไว้
หอศาสตราคม

หอศาสตราคม หรือ หอพระปริตร ตั้งอยู่ในกำแพงแก้วด้านทิศตะวันออกเฉียงเหนือของพระที่นั่งอมรินทรวินิจฉัย ตรงข้ามกับพระที่นั่งดุสิตาภิรมย์ รัชกาลที่ 1 โปรดเกล้าฯ ให้สร้างเห็นพระที่นั่งโถง ลักษณะเดียวกับพระที่นั่งดุสิตาภิรมย์ รัชกาลที่ 4 พระบาทสมเด็จพระจอมเกล้าเจ้าอยู่หัว โปรดเกล้าให้รื้อพระที่นั่งองค์เดิมแล้วสร้างหอศาสตราคม เพื่อให้พระสงฆ์ฝ่ายรามัญนิกาย ทำพิธีสวดพระพุทธมนต์สัตปริตรคาถาเสกน้ำพระพุทธมนต์ สำหรับสรงพระพักต์ และ น้ำสรง ตลอดทั่งประพรมรอบพระมหามณเฑียร ในอดีตเมื่อมีการศึกสงครามได้ประกอบพิธีปลุกเสกเครื่องรางของขลัง เพื่อมอบเป็นขวัญกำลังใจให้แก่ทหารในการรบ ด้วยเหตุนี้จึงเขียนลายเครื่องอาวุธโบราณ ไว้ที่บานประตูหน้าต่างทุกบาน 
รัชกาลที่ 4 รัชกาลที่ 5 รัชกาลที่ 6 และรัชกาลที่ 7 มีการสวดทำน้ำพระพุทธมนต์ถวายสรง และนิมนต์พระสงฆ์เข้าประพรมน้ำพระพุธมนต์รอบพระมหามณเฑียรทุกวัน ปัจจุบันนิมนต์พระสงฆ์สวดทำน้ำพระพุทธมนต์ และประพรมรอบพระมหามณเฑียรเฉพาะวันธรรมสวนะเท่านั้น ส่วนการถวายน้ำพระพุทธมนต์สำหรับสรง ยังคงถวายทุกวัน ตามโบราณราชประเพณี และเนื่องในโอกาสพระราชพิธีเฉลิมพระชนมพรรษา 4 ครั้ง ได้แก่ 5 รอบ 5 ธันวาคม 2530, 6 รอบ 5 ธันวาคม 2542, 80 พรรษา 5 ธันวาคม 2550 และ 7 รอบ 5 ธันวาคม 2554 หอศาสตราคมแห่งนี้ ใช้ในการประกอบพิธีพลีกรรมตักน้ำ และเสกน้ำพระพุทธมนต์ศักดิ์สิทธิ์ในกรุงเทพมหานคร ก่อนที่จะนำไปประกอบรัฐพิธีเสกทำน้ำพระพุทธมนต์ศักดิ์สิทธิ์ เพื่อทูลเกล้าทูลกระหม่อมถวายพระบาทสมเด็จพระเจ้าอยู่หัว ในพระราชพิธีเสด็จออกมหาสมาคมรับการถวายพระพรชัยมงคล เนื่องในโอกาสดังกล่าว
ลักษณะเป็นอาคารทรงไทย รูปสี่เหลี่ยมผืนผ้า ชั้นเดียว ยกพื้นสูง 1 เมตร 50 เซนติเมตร มีบันไดทางขึ้นทางด้านทิศตะวันตก หลังคามุงกระเบื้องดินเผาเคลือบสี ประดับช่อฟ้า ใบระกา หางหงส์ ลงรักประดับกระจก หน้าบันเป็นไม้จำหลักลายปิดทอง รูปเทวดาประทับยืนบนแท่น หัตถ์ขวาทรงตรี หัตถ์ซ้ายทรงพระขรรค์ มีลายกระหนกก้านขดเทพนม เป็นลายประกอบบนพื้นกระจกสี พระทวารมีซุ้มเรือนแก้วลายดอกเบญจมาศ ตัวบานเขียนลายน้ำทอง เป็นเครื่องราชกกุธภัณฑ์ เครื่องราชอิสริยาภรณ์ เครื่องประกอบพระบรมราชาอิสริยยศ พระแสงอัษฎาวุธ และพระแสงราชศัสตราวุธ ภายในแบ่งเป็น 2 ห้อง ห้องทางดานทิศเหนือ เป็นห้องสำหรับทำพิธีสวดพระพุทธมนต์ มีพระประธานองค์ใหญ่ที่มีโครงสร้างภายในสานด้วยไม้ไผ่ ในรายการแฟนพันธุ์แท้ 2006 ตอน พระพุทธรูป ที่ออกอากาศเมื่อวันที่ 5 พฤษภาคม 2549 และ 12 พฤษภาคม 2549 ได้มีการระบุชื่อพระพุทธรูปองค์ดังกล่าว มีชื่อว่า "พระพุทธปริตร" ห้องด้านทิศใต้เป็นห้องเก็บเครื่องเกี่ยวกับพิธี
พระปรัศว์ (หมู่พระมหาปราสาท)

พระปรัศว์ ในกำแพงแก้วพระมหาปราสาท มี 2 พระปรัศว์ ดังนี้
พระปรัศว์ซ้าย.
สร้างขึ้นในรัชกาลที่ 1 เป็นอาคารทรงไทยรูปสี่เหลี่ยมผืนผ้า ก่ออิฐถือปูนชั้นเดียว ยกพื้นสูง ตั้งอยู่ทางด้านซ้ายหรือทิศตะวันตกของพระที่นั่งพิมานรัตยา เป็นเรือนข้างตามแบบแผนพระมหามณเฑียร ตัวอาคารทอดยาวจากทิศเหนือไปใต้ มีบันไดทางขั้นทางทิศตะวันออกสองแห่ง ด้านในเป็นห้อง มีพระทวารสองบาน หลังคามุงกระเบื้องดินเผาเคลือบสี มีมุขลดสองชั้น ประดับช่อฟ้า ใบระกา หางหงส์ หน้าบันประดับปูนปั้นเป็นลายดอกพุดตาล บานพระทวารและพระบัญชรเขียนลายทอง เป็นลายนกไม้กระบวนจีน
พระปรัศว์กลาง.
สร้างขั้นในรัชกาลที่ 5 เป็นอาคารทรงไทยรูปสี่เหลี่ยมผืนผ้า ก่ออิฐถือปูนชั้นเดียว ยกพื้นสูง เป็นเรือนข้างตามแบบแผนพระมหามณเฑียร ตัวอาคารทอดยาวจากทิศตะวันออกไปตะวันตก มีบันไดทางขั้นฃสองแห่ง ด้านในเป็นห้อง มีพระทวารสองบาน หลังคามุงกระเบื้องดินเผาเคลือบสี มีมุขลดสองชั้น ประดับช่อฟ้า ใบระกา หางหงส์ หน้าบันประดับปูนปั้นเป็นลายดอกพุดตาลไม่ปิดทอง บานพระทวารและพระบัญชรเขียนลายทอง เป็นลายนกไม้กระบวนจีน